Маҳалла раисига – 5 йиллик ваколат, уч нафар ўринбосар ва 1,35 бараварга оширилган ойлик иш ҳақи… | BUXVSSB.UZ\n← Ўткир респиратор инфекциялар тарқалишининг олдини олиш бўйича вилоят штаби иш бошлади\nСоғлиқни сақлаш вазирлиги: МАЖБУРИЙ ТИББИЙ СУҒУРТАНИ ЖОРИЙ ЭТИШДА ЖССТ БИЛАН ҲАМКОРЛИК ҚИЛИНАДИ →\nПрезидент Шавкат Мирзиёйев раислигида 12-феврал куни маҳалла тизимини такомиллаштириш, маҳаллаларда тинчлик-осойишталикни мустаҳкамлаш, жиноятчиликнинг олдини олиш масалалари бўйича видеоселектор йиғилиши ўтказилди.\nПрезидент маҳалла тизимидан халқ ҳам, давлат ҳам тўла рози емаслигини, бу соҳада камчилик ва долзарб масалалар кўплигини таъкидлади. Шу сабабли ҳам мазкур соҳада қатор ўзгаришлар қилиш зарурияти туғилганлиги таъкидланди.\nДавлат раҳбари бу ўзгаришлар маҳалла соҳасида қанда намоён бўлиши кераклигини белгилаб берди.\nУнга кўра, маҳалла раисининг ваколат муддати уч йилдан беш йилга ўзгартирилади. Унинг уч нафар ўринбосари лавозими жорий етилади. Профилактика инспектори ендиликда маҳалла раисининг ҳуқуқ-тартибот масалалари бўйича ўринбосари бўлиб ишлайди. У ҳам 5 йил муддатга тайинланади.\nМаҳаллалардаги турли йўналишлар бўйича ташкил етилган, бироқ кутилган самарани бермай келаётган 12 та жамоатчилик комиссия ва тузилмалари ҳам оптималлаштирилади.\nЖорий йил 1-мартдан маҳалла раиси ва унинг ўринбосарлари ойлик иш ҳақи ўртача 1,35 бараварга оширилиши бегиланди.\n“Ҳар бир оила тадбиркор”, “Ёшлар – келажагимиз”, “Ҳунармандчилик” дастурлари доирасида маҳаллаларга тадбиркорлик фаолияти билан шуғулланиш учун арзон кредит маблағлари ажратилади. Бу маблағлар ҳисобига сартарошхона, новвойхона, шунингдек, ҳунармандчилик, тикув, қандолатчилик сйехлари, оталар чойхонаси, гузар масканлари ташкил етилади.\nМолия вазирлигига маҳаллаларни қўллаб-қувватлашнинг иқтисодий-молиявий асосларини пухта ишлаб чиқиш вазифаси қўйилди. Мутасадди вазирлик ва идораларга маҳаллаларнинг моддий-техник базасини мустаҳкамлаш, улар фаолиятига замонавий ахборот ва рақамли технологияларни жорий етиш бўйича топшириқлар берилди.\nМаҳалла фуқаролар йиғинлари ендиликда “Обод ва хавфсиз маҳалла” тамойилини амалиётга жорий етиш, ижтимоий-маънавий муҳит барқарорлиги ва осойишталикни таъминлаш, аҳолини тадбиркорликка кенг жалб қилиш, томорқалардан унумли фойдаланиш, йер участкаларини ноқонуний егаллашнинг олдини олиш, ҳудудни ободонлаштириш каби масалалар билан шуғулланиши таъкидланди.\nФуқаролар йиғинларининг фаолиятига хос бўлмаган 50 дан ортиқ вазифа бекор қилиниши, профилактика инспекторларига юклатилган ортиқча топшириқлар ҳам кескин қисқартирилиши белгиланди. Маҳалла раисига қўшимча ҳуқуқлар берилиб, мақоми ва обрўси кучайтирилиши қайд етилди.\nМутасаддиларга “Обод ва хавфсиз маҳалла” тамойилига асосланган янги тизимни жорий етиш, маҳаллага ва қадриятларимизга ҳурмат туйғусини шакллантирадиган саҳна асарлари ва бадиий филмлар яратиш юзасидан кўрсатмалар берилди.\nМаҳаллаларда аҳиллик ва ўзаро меҳр-оқибат муҳитини мустаҳкамлаш, ёш авлодда ватанпарварлик, меҳнацеварлик туйғуларини кучайтиришда кексалар тажрибасидан фойдаланиш муҳимлиги таъкидланди.\nМаҳалла ва оила масалалари бўйича олиб борилаётган тадқиқотлар кўламини кенгайтириш ҳамда амалиётга жорий етиш мақсадида “Оила” ва “Маҳалла зиёси” марказлари негизида “Маҳалла ва оила” илмий-тадқиқот институтини ташкил етиш бўйича кўрсатмалар берилди.\nДавлат раҳбари маҳаллалар миллий менталитетимиз кўзгуси еканини, жамият ҳаётида катта ўрин тутишини таъкидлар екан, Наврўз байрамига ҳамоҳанг тарзда 22-март санасини “Маҳалла тизими ходимлари куни” деб еълон қилишни таклиф етди.


Instagram TikTok иловасидаги функциядан нусха кўчирди | Futura – ҳаммаси ахборот технологиялари, маркетинг ва стартаплар ҳақида Instagram TikTok иловасидаги функциядан нусха кўчирди – Futura – ҳаммаси ахборот технологиялари, маркетинг ва стартаплар ҳақида\nInstagram дастурининг Бразилия учун чиқарилган версиясида янги форматдаги сторислар пайдо бўлди. У жуда ҳам TikTok иловасидаги 15 сонияли видеога ўхшаб кетади.\nReels деб номланувчи бундай форматга мусиқадан ташқари фильтрлар қўшиш ҳамда ижро тезлигини ўзгартириш мумкин.\nInstagram вакилининг қайд этишича, TikTok, албатта, мазкур функцияни оммалаштиришда катта ҳисса қўшганлиги тайин, бироқ ғоя универсал.\nInstagram пост остидаги лайклар сонини беркитиши мумкин\nWant create site? Find Free WordPress Themes and plugins.Instagram олти мамлакатда пост остидаги лайклар сонини кўрсатмайди. Энди Австралия, Бразилия, Италия, Ирландия, Янги Зеландия ва Японияда пост тагидаги юракчалар сонини обуначилари ёки саҳифага кирганлар эмас, фақатгина пост муаллифининг ўзи кўра олади, деб ёзади TechCrunch. Бу қарор ўзининг аккаунтини бошқаларники билан солиштираверадиган фойдаланувчиларнинг руҳий соғлиғига кўрсатилган ғамхўрлик билан изоҳланмоқда. […]\n19 iyul 14:42\nЭрон ҳукумати «Instagram»ни охирги марта огоҳлантирди\nWant create site? Find Free WordPress Themes and plugins.Эрон кибердунёси Олий кенгаши раҳбари Абулҳасан Фирузабодий, мамлакатда энг кўп ишлатиладиган «Instagram»нинг Эронда ваколатхона очиши ва маҳаллий фойдаланувчилар ҳақидаги маълумотларни мамлакат маълумотлар марказида сақлашини, акс ҳолда унинг ёпилишини маълум қилди. Бу ҳақда «Sabah.com.tr»сайти хабар бермоқда. Эрон давлат телевидениесида эфирга узатилган бир дастурда қатнашган Фиразубодий «Instagram» маъмурияти билан шу […]\nИнстаграм яқин дўстлар билан мулоқот учун алоҳида мессенжер тайёрламоқда\nWant create site? Find Free WordPress Themes and plugins.Instagram яқин дўстлар билан мулоқотга мўлжалланган Threads номли янги мессенжер устида иш олиб боряпти. У орқали статусларни тезкор бўлишиш, ёзувли хабарлар, фото ва видеоларни юбориш имкони мавжуд. Ҳозирча илова фақат компания ишчилари орасида синалмоқда. Агар скриншотларга ишонадиган бўлсак, фойдаланувчи автоматик янгиланишни ишга тушириши мумкин ва шундан сўнг […]\n28 avgust 12:48\nInstagram саҳифалар машҳурлигини сунъий тарзда оширувчилар билан кураш бошлади\nWant create site? Find Free WordPress Themes and plugins.Instagram маъмурияти автоматик тарзда изоҳлар, лайклар қолдириш, шунингдек, бошқа саҳифаларга обуна бўлиш имконини берувчи махсус иловалардан фойдаланиш билан курашиш мақсадида қатор чоралар қабул қилишни режалаштирмоқда. Бу ҳақда душанба куни сервис сайтида эълон қилинган баёнотда айтилади. «Сўнгги пайтларда бегона иловалар аккаунтлар аудиториясини сунъий равишда ошириш учун фойдаланилаётганини кўрмоқдамиз», – дея […]\n20 noyabr 20:53\nWant create site? Find Free WordPress Themes and plugins.«Instagram» ижтимоий тармоғида «mute» тугмаси («эътиборсиз қолдириш») пайдо бўлди. Ушбу тугма обуна бўлинган фойдаланувчиларнинг постлари ва тарихини беркитиб қўйиш имконини беради, деб ёзади Хабар нашри. Янги функцияни ишга тушириш учун фойдаланувчи суратининг ўнг юқори бурчагида турган «…» белгисига ёки унинг профилига босиш даркор. «Mute» режимини ўчириб қўйиш […]\nWant create site? Find Free WordPress Themes and plugins.Инстаграм бутун дунё бўйлаб янги функцияни ишга тушира бошлади: овозли хабарлар билан алмашиш. Бу ҳақда TechCrunch ёзмоқда. Хабарни ёзиш учун микрофонни босиш керак, овозли хабарнинг максимал вақти эса бир дақиқани ташкил этади. Ёзувларни бир неча марта эшитиш мумкин, улар хабарлар тарихидан ўчиб кетмайди. Овозли ёзувни iOS ва Android иловалари […]\n12 dekabr 16:03\nWant create site? Find Free WordPress Themes and plugins.АҚШдаги 13 ёшдан 16 ёшгача бўлган ўсмирларнинг қарийб 42 %и TikTok ижтимоий тармоғидан фойдаланади. Бу кўрсаткич эса Facebook‘дан (41 %) юқорироқ. Бу ёшдагилар учун энг машҳур иловалар – Snapchat (68 %) ҳамда Instagram (79 %). Хитойнинг ByteDance ширкатига қарашли бўлган TikTok тармоғи америкалик компаниялар орасидаги ягона “хитойлик” […]\n«Instagram»да энди кузатувчиларни ўчириш мумкин\nWant create site? Find Free WordPress Themes and plugins.«Instagram» ижтимоий тармоғида яна бир қулайлик пайдо бўлди. Энди тармоқда сизга аъзо бўлган фолловерлар, яъни кузатувчиларни ўчириш мумкин. Бу ҳақда «Bigmir» хабар бермоқда. Авваллари «Instagram»да фолловерлар сонини бошқариш мумкин эмас эди. Фойдаланувчилар ўзлари истамаган кузатувчиларни блоклашлари ва шу йўл билан ўз аккаунтларига киришни чеклашларигина мумкин эди. Аъзолар қаторидан […]\n23 iyul 20:53


«Солиқ ва божхона хабарлари» газетасининг 2018 йил 3 июль 27-сони - Gazeta.Norma.uz\n«Солиқ ва божхона хабарлари», №27, 2018й. 3 июль\nДеярли ҳар битта корхона алоқа хизматларига харажат қилади. Ушбу харажатларда уяли алоқа хизматлари улуши тобора ошиб бормоқда. Айни у амалий масалаларни тезкор ҳал этиш, иш вақтидан самарали фойдаланиш имконини беради. Қатнов тусидаги ишларда ёки тез-тез хизмат сафарига чиққанда ходимлар учун ¬уяли алоқа жуда зарур. Шу сабабли иш берувчилар кўпинча ўз ходимларини у билан таъминлайдилар. Бухгалтернинг эса ҳисобда ва солиқ солишда уяли алоқа харажатларини тўғри акс эттириши муҳим аҳамиятга эга.\nЯСТ тўловчи ишлаб чиқариш корхонаси тикув маҳсулотлари ишлаб чиқаришга ихтисослашган. Ишлаб чиқариш зарурати туфайли муассис (жисмоний шахс) 9 та тикув машинасини 1 йилга текин фойдаланишга берди. 1. Тикув машиналаридан текин фойдаланишдан олинган даромад тайёр тикув маҳсулотлари таннархига киритилиши керакми? 2. Даромад суммасини ҳисоблаб чиқариш учун тикув машинасининг бир ойлик амортизация нормасини олиш мумкинми? 3. Фойдаланувчи корхона ва ўз мулкини текин фойдаланишга берган жисмоний шахсда қандай солиқ оқибатлари юзага келади?\nЎзгартиришларга мувофиқ 2018 йил апрелдан ЯСТ тўловчилар мол-мулк солиғи ва ер солиғини ҳам тўлашлари шарт. Барча ЯСТ тўловчилар мол-мулк солиғини тўлашлари керакми?\nКичик корхонанинг асосий фаолият тури улгуржи савдо ҳисобланади. Президентнинг 23.02.2017 йилдаги ПҚ-2796-сон қарори 5-бандига мувофиқ Идоралараро комиссия корхонамиз 1.09.2017 йилдан бошлаб умумбелгиланган тартибда солиқлар ва бошқа мажбурий тўловларни тўлашга ўтиши ҳақида қарор чиқарди. Солиқ инспекцияси Солиқ кодексининг 348-моддасига таянган ҳолда Комиссия қарорини тўғри деб ҳисобламоқда. Савдо корхоналари танлаш ҳуқуқисиз ЯСТ тўловчилар ҳисобланадими ёки ПҚ-2796-сон қарорга мувофиқ уларни умумбелгиланган солиқларни тўлашга ўтказиш мумкинми?\nЯСТ ва ер солиғини тўловчи паррандачилик фабрикаси 2017 йилда ҳокимнинг қарори асосида ажратилган, майдони 2,99 гектарлик ерга эга. Бройлер жўжаларни сотиб олиб боқамиз ва гўштга топширамиз. Бошқа фаолият турлари билан шуғулланмаймиз. Ягона ер солиғи тўлашга ўтишга ҳақлимизми ёки юридик шахслар учун ер солиғи бўйича ҳисоб-китоб топширишимиз керакми?\nЯСТ тўловчи корхона қурилиш материаллари етказиб беришга импорт контракти тузди. Етказиб берувчи – Россия компанияси (резидентлик сертификати – Россия). Товарларни етказиб бериш учун резидентлик сертификатига эга Латвия корхонаси билан алоҳида транспорт-экспедиторлик хизматлари шартномаси тузилди. Латвия компанияси Ўзбекистонда доимий муассасага эга эмас. Транспорт-экспедиторлик хизматлари кўрсатувчи ЎзР норезиденти – Латвия компанияси даромадларидан солиқ тўлашимиз керакми?\nННТ тасдиқланган харажатлар сметаси доирасида молиялаштирилади. Муассислар сақлаш учун бадаллар тўлайдилар. Тадбиркорлик фаолиятини юритмаймиз. Ташкилотда 20 нафар пенсионер ишлайди. Айни пайтда ПЖнинг туман бўлими 100% пенсия тўланиши тўғрисида ахборотга эга эмас. Уларга пенсияни қандай ҳисоблайлик: 100%ми ёки 50%? ННТ 2018 йил июндан 15%лик ЯИТ ставкасини қўллашга ҳақлими?\nЯСТ тўловчи масъулияти чекланган жамият ишлаб чиқаришдан ташқари, чакана савдо билан шуғулланади. Етказиб берувчилардан сотиб олинган кийим-кечакларни дўконда сотамиз. Акция ўтказиш – ўтган йилги товарни пасайтирилган нархда сотишга қарор қилдик. Бунда чегирма ҳисобга олинган янги нарх товар сотиб олинган нархдан кам эмас. Чегирма суммасидан ЯСТ тўланадими? Ушбу операциялар бухгалтерия ҳисобида қандай акс эттирилади?


00:00 / 20.12.2012 | eski savollar | 1690\nБисмиллаҳир Роҳманир Роҳийм! Бизни мусулмон қилиб яратган ва барча неъматларни берган Аллоҳга беҳисоб ҳамду санолар ва шукроналар бўлсин! Пайғамбаримиз Муҳаммад соллаллоҳу алайҳи васалламга салом ва саловатлар бўлсин!Ассалому алайкум ва раҳматуллоҳи ва барокатуҳ, қадрли Шайх ҳазратлари! Сиздек олим инсон билан бир шаҳарда яшаётганимдан фахрланаман ва Аллоҳга шукроналар айтаман! Биздек илм истовчи инсонларга беминнат ёрдамингиз учун Аллоҳ сиздан рози бўлсин! Биз оилавий сизни мухлисингизмиз. Китобларингизни севиб мутолаа қиламиз ва ибрат оламиз. Вақтингизни кўп олмаслик учун саволга ўтсам, ижозатингиз билан! Биламизки Дажжолга "масийҳ" сифати нима учун берилганини, аммо "Ҳадис ва Ҳаёт" китобингизнинг 20-жузида Ийсо алайҳиссаломнинг лақаблари "масийҳ" бўлгани ёзилган. Саволим бу ерда "масийҳ" сўзи қандай маънода келади? Аллоҳ қодир қилганча китобларингиздан қидирдим, сайтлардан ҳам изладим, лекин жавоб топа олмадим (беэътибор бўлган бўлсам кечиринг). Аллоҳ Сизга соғлиқ ва хайрли узоқ умр беришини тилаб қолувчи мухлисангиз!\n- Бу исмни Ийсо алайҳиссаломга нисбатан Қуръони Каримда ишлатилган.Аллоҳ таоло "Моида" сурасида марҳамат қилади:«Албатта, Аллоҳ Масиҳ ибн Марямдир», деганлар батаҳқиқ, кофир бўлдилар. Масиҳ эса: «Эй Бану Исроил, менинг Роббим ва сизнинг Роббингиз – Аллоҳга ибодат қилинг. Ким Аллоҳга ширк келтирса, албатта, Аллоҳ унга жаннатни ҳаром қилур ва унинг жойи оловдир. Ва золимларга ҳеч қандай нусрат берувчилар йўқдир», – деди.Уламолар “масийҳ” сўзининг маъноси ҳақида элликта сўз айтганлар. Бу сўзни Ийсо алайҳиссаломга нисбатан ишлатилса, “сиддийқ” маъносини, дажжолга нисатан эса кўзи силлиқлаган маъносини англатади. Чунки унинг бир кўзининг ўрни теп текис бўлади.\nАллох жамолини куриш


Жанубий Кореяга ишлашга кетишга доир тартиб тубдан ўзгардиHaqida.net\nHome Dunyo Жанубий Кореяга ишлашга кетишга доир тартиб тубдан ўзгарди\nЖанубий Кореяга ишлашга кетишга доир тартиб тубдан ўзгарди\nМеҳнат фаолиятини юритиш учун Жанубий Кореяга кетиш тартиби тубдан ўзгарди. Бу ҳақида 6 ноябрь куни «Комплекс тест маркази» очилишидан аввал бўлиб ўтган матбуот анжуманида фуқароларни чет элга ташқи миграцияга жўнатиш бошқармаси бошлиғи Мирзаюсуф Азизов берган маълумотга асосланиб, KUN.UZ мухбири хабар берди.\nЯқин кунларда Комплекс тест марказининг очилиши Корея Республикасида ишлаш ниятида бўлган ўзбекистонликлар учун муайян қулайликлар яратади.\nЖанубий Кореяда ишлашга йўл олиш учун EPS-TOPIC малакавий имтиҳонларидан ўтиш зарурлиги кўпчиликка маълум. Бунинг учун эса энг аввало корейс тилини билиш талаб қилинади. Корейс тилида ўқиш ва мулоқот қила олишига ишонган фуқаролар ўз билимларини айнан шу Комплекс тест марказида синовдан ўтказилади. Дарвоқе, Кореяда ишлашга даъвогарларга қўйиладиган талаблар: 18-39 ёшдаги, аввал судланмаган, Кореядан депортация қилинмаган, корейс тилида сўзлаша олувчи Ўзбекистон фуқаролари.\nТаъкидлаш жоизки, фуқаролар Комплекс тест марказининг тест режимида ишга тушган www.ckt.uz сайтида рўйхатдан ўтказилади. Корейс тилидан тест топширувчи фуқаролар имтиҳон санасини ўзлари белгилашади. Шундан сўнг Комплекс тест марказига бориб, шартнома имзолашади, тўловни амалга оширгач, имтиҳон топшириш жойи белгилаб берилади.\nТест саволлари уч институт томонидан тузилиб, Олий ва ўрта махсус таълим вазирлиги томонидан тасдиқланади. Тестдан ўтиш учун имтиҳон ўтадиган жойга 1 соат аввал келиш талаб қилинади. Тестларни 40 дақиқада топшириш керак бўлади.\nШуниси диққатга сазоворки, тест саволларига жавоб бериш жараёнини эртароқ тугатган кишиларнинг балли юқорироқ бўлади, яъни дейлик икки киши бир хил балл олган: бири тест саволларига эртароқ, иккинчиси эса ўз вақтида жавоб берди, шунда саволларга эртароқ ва тўғри жавоб берган кишининг балли юқори бўлади.\nДиққат! Тест синовлари ўтаётган вақтда ҳеч қандай электрон воситалардан фойдаланишга рухсат берилмайди. Шу билан бирга, бировнинг ўрнига биров киришига ҳам йўл қўйилмайди. Бутун жараён кузатув камерасига муҳрланади.\nТест натижаларидан норози бўлган фуқаролар 20 кун ичида аппеляцияга бериш ҳуқуқига эга. Балл етмаган тақдирда, 1 ойдан кейин қайтадан тест топшириш мумкин бўлади.\nТўловлар ҳақида маълумот:\n1. Комплекс тест марказига – 87 500 сўм;\n2. Кореяга – 24 АҚШ доллари+қўшимча қиймат солиқлари.\nЯнварь-сентябрь ойларида Ўзбекистон ташқи савдо айланмаси 19,95 млрд. долларни ташкил қилди


Тахтакөпирге таза, ишимлик суўы бармақта яки енди “сағадағы да, аяқтағы да суў ишеди”… – Kar24.uz\n20.10.2020 350 views0\nТахтакөпир районы республиканың орайынан 110 км қашықлықта жайласқан болып, халқы 21144 мыңнан аслам. Район ҳалқын таза ишимилик суўы менен тәмийнлеў бойынша бүгинги күнде салмақлы жумыслар әмелге асырылып атыр, деп хабар бермекте «Қарақалпақ суў тәмийнаты» ЖШЖ ниң Мәлимлеме хызмети.\n2020-жыл «ООО РЕВЕРСТРОЙ» фирмасы тәрепинен смета баҳасы 1млрд. 170 млн сумлық Тахтакөпир район орайына таза ишимлик суўын жеткерип беретуғын, Суў бөлистириў бөлимине (УРВ) реконструкция жумыслары алып барылды. «Гранит монтаж строй» фирмасы тәрепинен 2020-жыл «Арал бойы аймағын раўажландлырыў» қоры есабынан Тахтакөпир районы суў тармақлары филиалына қараслы «Тахтакөпир лаборатория» имаратына сметалық баҳасы 1 млрд 705 млн сумлық ҳәм Тахтакөпир АПЖ аймағына қараслы «Пишенкөл» аўылындағы «Пишенкөл» насос станциясына ири оңлаў жумыслары алып барылды ҳәм де сол аймаққа таза ишимлик суў тармақларының узынлығы 5,2 км Д=110ммлик болған суў тармағы тартылды.\n“Район орайынан алыста жайласқан «Жаңадәрья», «Маржанкөл», «Даўқара» АПЖ аймақларына Суў душшыландырыўшы (Экос) үскенелери орнатылды ҳәм де аймақ турғынларынынң таза ишимлик суўға болған талабы қанаатландырылды.\nСондай-ақ «Дәўир» ҳәм де «Айдын жол» МПЖ орайында жайласқан көшелерге 6,7 км суў тармақлары тартылып бүгинги күнде район халқының таза ишимлик пенен тәмийинениўи 62% процентке көбейди.\nИсленип атырған бул жумыслар әлбетте, пуқаралардың турмыс дәрежесин асырыўда, олардың аўырын жеңил етиўде әмелге асырылып атырған әҳмийетли жумыслардың бири есапланады”, деп жазылмақта хабарда.\nОйлаймыз, исенемиз Тахтакөпирдиң барлық аймағы халқы таза ишимлик суўын ишиўге ҳақлы\nЕле ишеди де…


Фарғона вилояти филиали очиқ ким ошди савдога таклиф этади!\n“Бешариқ пахта тозалаш” АЖнинг 17.09.2020 йилдаги 101/147-алоқа хатига асосан, жамиятнинг тасарруфида бўлган Фарғона вилояти, Бешариқ шаҳри, Янги ҳаёт МФЙ, Бешариқ кўчаси, 7-уйда жойлашган 0057-литердаги қурилиши тугалланмаган ҳаммом биноси.\n1. Умумий ер майдони 2200,0 кв.м. бўлиб, шундан қурилиш эгаллаган 160,0 кв.метрдан иборат қурилиши тугалланмаган ҳаммом биносини 35 002 881 сўм бошланғич баҳоси билан очиқ ким ошди савдога қўйилмоқда.\nАукцион савдо 2020 йил 12 октябрь куни соат 11.00 да Фарғона шаҳри, Г.Фармонов кўчаси, 13-уй, Фарғона вилояти “Агросуғурта бошқармаси” биносининг мажлислар залида ўтказилади.\nАукцион савдо шу куни бўлиб ўтмаган тақдирда, такрорий савдо 2020 йилнинг 27 октябрь ва 4 ноябрь кунлари 11.00 да бўлиб ўтади.\nТалабгорлар мулкнинг бошланғич нархига нисбатан 10 фоиздан кам бўлмаган миқдорида олдиндан савдо ташкилотчиси (“Ko’chmas mulk savdo xizmati” МЧЖ Фарғона вилояти филиали)нинг “Ипотека-банк” Фарғона вилояти филиалидаги МФО 00544, СТИР 207122519, 20208000104920609030 ҳ/р.га тўлашлари шарт.\nЮқоридаги мулкларга қизиқиш билдирган талабгорлар балансда сақловчи вакили билан биргаликда объект жойлашган манзилган чиқиб ўрганишлари мумкин.\nАукционда қатнашиш учун савдо ташкилотчисига талабгор ёки унинг вакили аукцион ўтказиш тўғрисидаги эълонда белгиланган муддатларда қуйидаги хужжатларни буюртманомага илова қилган ҳолда тақдим этади:\nМаълумотлар учун телефон: (90) 407-07-62. Факс: (373) 244-26-23.\nИнтернет тармоғидаги веб-сайт: www.1kms.uz, Лицензия: RR-0001.


Афғон халқининг умиди катта – Сурхон тонги\nБош саҳифа / Жамият / Афғон халқининг умиди катта\nМарт 30, 2018\tЖамият Изоҳ қолдириш 267 Кўрилди\nЎзбекистон минтақа давлатлар, хусусан, Афғонистон билан ўзаро ҳамкорликни изчил ривожлантирмоқда. Жорий йилнинг 26-27 март кунлари пойтахтимизда ўтказилган халқаро конференция фикримизнинг ёрқин далилларидан биридир.\nАнжуман ташаббускори, Президентимиз мазкур конференцияда нутқ сўзлар экан, Ўзбекистонда ўтказилаётган халқаро тадбир бир неча омиллар билан боғлиқлигини алоҳида таъкидлади. Жумладан, Ўзбекистоннинг ташқи сиёсат концепциясида қўшни мамлакатлар билан дўстлик ва ўзаро манфаатли ҳамкорлик устувор этиб белгиланган. Шу билан бирга, азал-азалдан Амударёнинг икки томонида ўзаро умумий муқаддас дин ва муштарак маънавий қадриятлар бирлаштириб турган халқлар яшаб келмоқда. Афғон заминида Марказий Осиё уйғониш даврининг Абу Райҳон Беруний, Лутфий, А. Навоий, Камолиддин Беҳзод, Бобур, Машраб каби буюк намоёндалар ва кўплаб улуғ аждодларимиз яшаб ижод қилган. Бугунги кунда эса, Ўзбекистон ва Афғонистон ўртасида сиёсий, савдо-иқтисодий ва маданий алоқалар йўлга қўйилган. Шунингдек, Афғонистонда миллионлаб ўзбеклар яшайди. Ушбу давлат Конституциясига мувофиқ ўзбек тили расмий тиллардан бири ҳисобланади. Афғонистон хавфсизлиги бу Ўзбекистон хавфсизлиги. Бутун Марказий Осиё ва Жанубий Осий минтақаси барқарорлиги ҳамда тараққиётнинг гаровидир, деди Президентимиз.\nМамлакатимиз Афғонистонда тинчлик ўрнатишда кўмаклашиш бўйича тажрибага эга. Ўзбекистоннинг ташаббуси билан 1999 йилда Тошкентда ўтказилган Афғонистонга қўшни давлатлар ҳамда Россия ва АҚШ ташқи сиёсат маҳкамалари даражасида “6+2” гуруҳининг учрашуви ҳамда музокаралар якунида қабул қилинган “Афғонистондаги низоларни тинч йўл билан бартараф этишнинг асосий принциплари ҳақидаги Тошкент Декларацияси”ни келтириш мумкин. Ушбу ҳужжат БМТ бош Ассамблеясининг 54-сессияси ва БМТ Хавфсизлик Кенгашининг расмий ҳужжатига айланган.\nЎз ўрнида Афғонистон Ислом Республикаси Президенти Муҳаммад Ашраф Ғани Юртбошимиз Ш.Мирзиёевга миннатдорчилик билдирар экан, мазкур анжумандан Афғон халқининг умиди катта эканини билдирди.\nКонференцияда кўрилган масалалар, унда қабул қилинган ҳужжатлар Афғонистонда барқарорликни таъминлашнинг аниқ йўллари белгилаб берилгани билан ҳам аҳамиятли бўлди.\nСир эмаски, афғон ёшларини билимли, маърифатли қилиб тарбиялашга киришилса, ушбу жафокаш халқнинг муаммолари ўз ўзидан ечим топади. Бу борада ҳам Ўзбекистон ўз қўшнисига амалий ёрдам қўлини чўзиб, вилоятимизнинг Термиз туманида Афғонистон фуқароларини ўқитиш таълим марказини ташкил этди. Айни пайтда ушбу марказда 96 нафар (11 нафари қизлар) афғон ёшлари таълим олишмоқда.\nЯна бир жиҳат, хорижий мамлакатларнинг 80 га яқин, юртимиздаги 120 дан ортиқ ОАВ вакиллари бевосита анжуманнинг матбуот марказида бўлиб, воқеалар жараёнини ёритишди. Дунё- нинг кўзга кўринган экспертлари конференцияга юқори баҳо беришди.\nБуни ушбу “Тинчлик жараёни, хавфсизлик соҳасида ҳамкорлик ва минтақавий шериклик” Афғонистон бўйича Тошкент конференциясида етакчи 25 давлат, халқаро ва минтақавий ташкилотлар вакилларининг минтақамизнинг жуда ўткир ва энг глобал масаласи муҳокамасига йиғилганидан ҳам англаш мушкул эмас.\nУмуман халқаро конференцияда билдирилган фикрлар, таклифлар, мурожаатлар, маърузалар турли тилларда баён этилган бўлсада мақсад бир. Яъни Афғонистонда тинчликни таъминлашга эришиш. Бу хайрли иш йўлида дунё ҳамжамияти ҳамкорликка тайёр эканлиги халқаро конференциянинг барча жараёнларида сезилиб турди. Расмий Тошкент анжумани бу борадаги яна бир муҳим қадам бўлиши билан тарихга муҳрланди.\nвилоят Маънавият ва маърифат бўлими раҳбари,\nОлдинги Жамиятни пул эмас, билим бошқарса\nКейинги Ижтимоий шерикчилик\nМай 15, 2018\t1,855\nАпрел 27, 2018\t1,672\nФеврал 13, 2018\t1,321


Ўзбекистонда сиёсий мухолифат ва ҳокимият « Ўзбекистон Халқ Ҳаракати\nЎзбекистонда сиёсий мухолифат ва ҳокимият\n19 January 2017 - 5:00\nБарча собиқ совет жумҳуриятларидаги каби, Ўзбекистонда ҳам сиёсий мухолифат “қайта қуриш” йилларида пайдо бўлди.\nФақат ўзбек сиёсий мухолифати, бошқа жумҳуриятлардаги каби, умуман зиёлилар томонидан эмас, балки унинг муайян қатлами – ёзувчи ижодкорлар тарафидан ташкилотланди.\nБунинг сабабини халқимизнинг зеҳниятидан ахтариш лозим. Ўзбеклар ўртасида анъанавий ўлароқ, санъат ва адабиёт одамлари севилган, ардоқланган. Уларнинг сўзи, уларнинг санъатига бир ҳақиқат мезонига қарагандай қараганлар.\nХалқ ёзувчи, шоир ёки хонандани ўзи айтолмаган гапларни айтишга йўл топган шахсиятлар сифатида кўрган.\nЁзувчиларимиз бу буюк ишончни доим оқлаб келди, деб айтолмаймиз, аммо қайта қуриш даврида, ҳатто ундан олдин ҳам улар кутган ҳақиқатни турли шаклларда айтишга уринган оқимлар бор эди. Буни халқ билар эди ва у саксонинчи йилларнинг иккинчи ярмида пайдо бўлган миллий уйғониш ҳаракатларини бошлаган ёзувчиларга киприк қоқмай ишонди ва уларга эргашди.\nЎзбекистон сиёсий мухолифати Ўрта Осиё минтақасидаги бошқа жумҳуриятлардаги мухолиф ҳаракатлардан анча олдин пайдо бўлди ва у бошланғичда кўпроқ ижтимоий ва миллий муаммоларни ўртага қўйди. Хусусан 85-чи йил бошида, Черненко замонида, ёш ёзувчиларнинг “Политбюро”га ёзган норозилик мактуби – амалда янги туғилган мухолифатнинг биринчи “манифест”и эди. Мактубга имзо тўпланар экан, Черненко ўлиб қолди ва мактуб Горбачев номига юборилди. Бу мактуб Ўзбекистон ҳукуматининг ўзбек тили ва миллий қадриятларини топтаётганига қарши ёзилган эди. Албатта, бу ҳаракат тазйиқ-таъқибга учради, аммо бу ҳаракат билан ижодкор ўзбек ёшлари Ўзбекистонда ҳокимиятга ҳам қарши сўз айтиш мумкинлигини исбот қилди, миллий масалаларни фақат раҳбарлар эмас, жамоат ҳам муҳокама қилиши лозимлигини кўрсатди.\nКейинчалик пайдо бўлган миллий ҳаракатлар – “Бирлик” ва “Эрк”нинг ҳам тамалини ёзувчи ижодкорлар қўйди. Шуни айтиш керакки, Ўзбекистонда пайдо бўлган сиёсий мухолифат Ўрта Осиёда энг кучли ҳаракат эди ва, бугун ҳам, бутун тазйиқ-таъқибга қарамай, шундай бўлиб қолмоқда. Бунинг энг қисқа исботи – ҳеч бир Ўрта Осиё жумҳурияти Ўзбекистон каби мухолифатга қарши бутун структуралари билан ҳужумга ўтаётгани йўқ. Ҳеч бир жумҳуриятда Ўзбекистондаги каби сиёсий қарашлари учун юзлаб одамлар таъқиб қилинаётгани, қамалаётгани йўқ. Ҳеч бир жумҳурият Ўзбекистон каби сиёсий мухолифат юзасидан бошқа давлатлар билан алоқасини узгани йўқ, ҳеч бир жумҳурият ўз иқтисодини чўктириш эвазига бўлса ҳам, мухолифатни йўқ қилишга интилаётгани йўқ. Ва, ҳеч бир жумҳуриятнинг президенти бизнинг президентимиз каби мухолифатни парчалаш учун бирданига учта қўғирчоқ партия тузгани йўқ.\nҲар қандай президент бошқа давлатга сафарга чиқар экан, ўз мамлакати учун фойдали шартномалар тузиш учун келади. Ва ҳеч бир президент бошқа давлатда сургунда яшаётган мухолифат лидерини қайтариб беришларини сўраш учунгина сафарга чиқмайди. 23-июнда Туркияга келаётган Ислом Каримов худди шу ният билан келаяпти. Унинг қўлида битта муҳим шарнома бор, бу:\n“Давлатлар-аро жиноятчиларни алмашиш хусусида”ги шарномадир. Туркия бу шартномага имзо чекса, биз ўз ватанимизга қайтиб боришимиз ва Каримов кўрсатган турмага киришимиз лозим бўлади.\nМен бу гапларни “Ўзбекистонда сиёсий мухолифат синдирилди”, деган иддаоларга жавоб сифатида айтаяпман. Агар мухолифат синдирилганда эди Каримов худди Туркманбоши каби роҳат-фароғатда, ўз ҳайкаллари соясида чой ичиб ётган бўларди.\nКаримов ҳузурсиз, безовта, чунки қаршисида соғлом ва миллиятчи мухолифат бор. У курашаяпти ва Каримов режими йиқилгунча курашаверади.\nЎзбекистондаги сиёсий мухолифат бугун тўлалигича “ер ости” фаолиятига ўтган. Чунки очиқ фаолият мухолифат учун таъқиқлангандир. Гарчанд, “Эрк” партияси расмий ўлароқ таъқиқланмаган бўлса ҳам, унинг фаолларига нафақат митинг қилиш, балки уч-тўрт киши бўлиб тўпланиш ҳам ман қилинган.\nШунингдек, мухолифат учун газета чиқариш, газета тарқатиш ҳам ман қилингандир. “Эрк” Демократик партияси аҳволнинг бу даражага келишини бироз олдинроқ кўрган эди ва 1993 йилнинг бошидаёқ партиянинг яширин фаолиятга ўтиш режаси тузилган эди. Бу режа эҳтиёткорлик юзасидан партия Маркази Кенгаши аъзолари орасида ҳам муҳокама қилинмади. Бу режа яширин фаолият учун махсус тайинланган гуруҳларнинг лидерларига тақдим этилди.\nБир йил ичида аввалги тизимлардан фарқли структуралар тузилди ва биз гизли партия ҳаётини ўргана бошладик.\nБуни ўрганиш қийин бўлди, чунки, биз мутлақо бегуноҳ бўлган ҳолда, худди жиноятчилардек писиб юришга кўникмаган эдик, шивирлаб гаплашишга, ҳар бир нотаниш одамдан шубҳаланишга кўникмаган эдик. Шу сабаб, баъзи ҳолларда йигитларимиз очиқ ҳаракат қилиб, миршаблар қўлига тушди ва ҳибсга олиндилар.\n“Эрк” партияси бугун нормал сиёсий муҳитдаги партиялар каби келажак сайловларга тайёрланаётгани йўқ. “Эрк” партияси бугун ўз фаолиятини тамомила демократик ғояларни халқ ўртасида ёйишга қаратган. Халқ билан муҳим алоқа воситаси – “Эрк” газетасидир. Газетанинг таъсир даражаси унинг биринчи сони тарқалгандаёқ маълум бўлди:\nҲукумат бирданига партия аъзоларидан 17 кишини ҳибсга олди. Вилоятларда кўзга кўринган ҳар бир “Эрк”чининг уйи тинтув қилинди. Ҳукумат вилоятлараро йўллар ва Қозоғистон, Қирғизистон, Туркманистон чегараларида юзлаб назоратчилар қўйди. Ҳатто бу жумҳуриятларга айғоқчиларини жўнатиб, газетанинг қолган сонлари тиражини ахтара бошлади. Бу ҳақда “Эрк” фаоли Юсуф Рўзимуродов “саргузаштлари”ни чет эл ахбороти ва Москов матбуот хабарларидан кўпчилик эшитган бўлса керак.\nПартиянинг таъқиб қилинаётган фаоллари пропаганда ишида қатнашмайдилар, уларга имконлари даражасида бошқа вазифалар топширилган.\nМаълумки, бугун Ўзбекистон ҳукумати мухолифат аъзоларининг телефонларини тинглаш, уларни кузатиш ва изоляция қилиш учун жуда катта харажатлар сарфламоқда. Бунинг учун жумҳурият миқёсида минглаб миршаб ва хавфсизлик ходимлари сафарбар қилинган. Лекин “ер ости” ҳаркатини назорат қилиш ҳар доим ҳам ҳар қандай мамлакатда қийин бўлган ва Ўзбекистонда ҳам бу осон кечаётгани йўқ. Шу маънода Каримов ҳукумати “Эрк” партиясини гизли фаолиятга ўтишга мажбур қилар экан, бундан асло ютгани йўқ, балки ютқазди.\nМухолифатнинг бугунги фаолияти ҳақида гапирар экан, бир нуқтага диққатингизни қаратмоқчиман. “Эрк” партиясининг нолегал ҳаракати давлатга қарши эмас, мажуд ҳукумат сиёсатига қарши йўналтирилган. Ҳаракат шу кунгача Ўзбекистон Конститутсиясининг бир моддасини ҳам бузгани йўқ, балки қатъий бир шаклда қонунларга амал қилмоқда. Бу нолегал ҳаракат учун парадоксал кўриниши мумкин, аммо бу ҳақиқатдир. Шу кунгача қонунларни биз эмас, ҳукумат бузиб келди ва бузишда давом этмоқда.\nАқлли ҳукуматлар ўз сиёсий спектрида “ер ости” ҳаракатларининг туғилишига имкон бермайди. Ақлли ҳукуматлар ҳар қандай сиёсий гуруҳга, у қанчалик радикал бўлмасин, легал фаолият имкони яратиб беради ва шу йўл билан уни назорат қилишга эришади. Лекин президент Каримов нафақат бу йўлдан бормади, балки, расмий ҳаракатларни ҳам норасмий ҳолатга келтирди. Оқибатда Ўзбекистонда янги нолегал ҳаракатлар тузиш тенденсияси кўзга ташлана бошлади. Бунинг ўрнаги сифатида май ойининг охирида эълон қилинган “Туркистон ёш демократлари”, қисқа оти “ТУРКЁД” ҳаракатини кўрсатиш мумкин.\nТахмин қилиш мумкин-ки, Каримов режими тазйиқ сиёсатини давом эттирар экан, бундай нолегал ҳаракатлар кўпая боради, чунки, жамият бугун сиёсий фаолият кўрсатишни истайди. Ҳа, иқтисодий бўҳрон инсонлар кайфиятида маҳзунлик яратди, улар келажакка ишончсизлик билан, сиёсий оқимларга шубҳа билан қарашга кўника бошладилар, шунга қарамай, эҳтимол, айнан шунинг учун ҳам уларда масалаларни ҳал қилишда шахсан дахлдор бўлиш истаги ботиний равишда кучаймоқда. Бугун Ўзбекистонда кузатилаётган ижтимоий сассизлик ҳукумат сиёсатидан қаноатланиш эмас, балки ундан норозилик муждасидир.\nАфсуски, бу таранг аҳволдан қутулиш йўлларини Ўзбекистон режими сиёсий ва ижтимоий реформаларда кўраётгани йўқ. Аксинча, бу реформаларни иложи борича кечиктиришга ва ислоҳот тарафдорларини жамиятдан изолация қилишга уринмоқда.\nБугун Ўзбекистонда мухолифат аъзоларининг қамоққа олинишига қарши 29та давлат Ўзбекистон ҳукуматига норозилик билдирди. Бу ҳукуматнинг зўравон сиёсати юзасидан жумҳуриятимизга бирор бир давлат иқтисодий ёрдам беришни истамаяпти. Каримовнинг сўнгги ойлар ичида қилган чет эл сафарлари Ўзбекистон иқтисодига ҳеч бир нарса қозонтирмади. Баъзи Ғарб давлатларининг расмий қабулига эришмоқ учун Каримов бу давлатларга ўзбек олтинини ўзи билан олиб боришга мажбур бўлди. У Японияга келганда эса, япон ҳукумати Каримовнинг “давлат таклифи билан эмас, хусусий ташаббус билан ташриф буюрганлиги” ҳақида матбуотга баёнот берди. Бундай ҳолат ўзбек халқи учун ҳам, Ўзбекистон давлати учун ҳам уятли нарсадир.\nВаҳоланки, ўзбек халқи ўз меҳнаткашлиги ва закоси билан уялишга эмас, ғурурланишга лойиқ миллатдир. Ўзбекистон эса ўзининг бой иқтисодий ва интеллектуал заҳираси билан бошқа эски совет жумҳуриятларига нисбатан тезроқ оёққа туриши, бўҳрондан эртароқ қутулиши мумкин эди. Ва замонавий шаклда сиёсат юргизилган тақдирда, дунё давлатлари томонидан ётирилиши мўлжалланган сармоялар, биринчи навбатда, Ўзбекистонга ётирилган бўларди, чунки Ўзбекситоннинг табиий бойликлари чет эл сармоясини жалб қилиш даражасида етарлидир.\nБизнинг асримиз эшикларни тамбалаш асри эмас, эшикларни очиш асридир. Чегараларга тиканли сим ўрнатиш замони эмас, улардан қутилиш замонидир. Изолятсия даври эмас, интегратсия давридир. Мавжуд тарихий воқеликни англамаган ҳар қандай давлат сиёсати муваффақиятсизликка маҳкумдир.\nБундай замонавий сиёсий иқлимда сиёсий мухолифат тобора кучлироқ аҳамият касб этмоқда. Хусусан, эски совет жумҳуриятлари ва Полшадаги кейинги сайловлар мухолифат муаммоларини ечишнинг алтернатив имкони сифатида янада мустаҳкамроқ ўрнашаётганини кўрсатмоқда.\nМаълумки, совет империяси йиқилгандан сўнг бошланган демократлашув жараёни баъзи собиқ совет жумҳуриятлари каби, Шарқий Оврупо мамлакатларида ҳам ҳокимиятга демократлар келиши билан якунланди. Аммо демократик ҳокимиятлар ўз халқининг умидларини рўёбга чиқаролмади, чиқара олмас ҳам эди, чунки, бу ўтиш боқичидаги бўҳронни ҳеч ким, ҳатто комунистлар ҳам халқ истаганидек зудлик билан бартараф этолмас эди. Шунга қарамай, мазкур жумҳуриятларда ўтказилган сайловларда халқ яна коммунистларга овоз берди ва улар ҳокимиятга келдилар.\nБундан хафа бўлиш мумкин эмас, чунки, бу халқнинг иродасидир. Амалдаги демократия ҳам будир. Агар Ўзбекистонда ҳам шундай демократик сайлов бўлиб, коммунистлар ҳокимиятга келганда эди, бугун мухолифатнинг ҳукуматга қарши қилаётган мужодаласи нормал сиёсий рақобатга дўнган бўлар ва ҳукумат ташқи ва ички сиёсатда мухолифатнинг ёрдамини олар эди. Чунки, бунда ҳокимият мухолифат талаб қилаётган иқтисодий-сиёсий ислоҳотларни ўтказишга мойил бўлар ва шунинг учун ҳам демократик сайловларга изн берган бўларди.\nЛекин Ўзбекистон ҳукумати бундай “таваккалчиликка” тайёр эмас, чунки, халқнинг овозини олишга ишонмайди. 1991 йилда ўтказилган президентлик сайловлари бу ишончсизликни янада орттирди. Бунга жавобан, Ўзбекистон раҳбарияти сайлов системасини деярли йўқ қилди, уни ҳукумат директивалари даражасига туширди ва энди шу йўл билан ўз ҳокимиятини халқ иродасидан ҳимоя қилишга тайёрланаяпти.\nИккинчи томондан, режим бўлажак сайловларнинг машрулигини (легитимлигини) тахминлаш мақсадида, изма-из янги қўғирчоқ партиялар тузишга мажбур бўлмоқда. Аммо бу ўйинга халқни ҳам, дунё жамоатчилигини ҳам ишонтириб бўлмаслигини тажриба кўрсатди.\nШу боис, Ўзбекистон ҳукумати бир тарафдан сиёсий мухолифатга тазйиқ ўтказаётган бўлса, иккинчи томондан, уни расмий таъқиқлашдан чўчиб турибди.\nҲар ҳолда, шу йил декабр ойига мўлжалланаётган парламент сайлови Ўзбекистон учун сиёсий маҳактош вазифасини ўташи муқаррардир. Бу сайлов ҳукуматнинг ҳокимиятда нақадар узоқ қолиши ёки нақадар тез йиқилишини белгилайдиган сайлов бўлади. Ҳукумат демократик сайлов ўтказишга жасорат қилса, унинг яшаш эҳтимоли, шубҳасиз, юксалади, акс ҳолда, унинг дунё иқтисодидан изолятсияси тезлашаверади, бу ўз навбатида, мавжуд бўҳронни янада чуқурлаштиради, ижтимоий портлашлар юз беради ва ҳукумат йиқилади.


Chevrolet Volt гибриди «Йилнинг ‘яшил’ автомобили» деб топилди » Ўзбекистон янгиликлари – Zamin.uz\nChevrolet Volt гибриди «Йилнинг ‘яшил’ автомобили» деб топилди\nЛос-Анжелесдаги (АҚШ) моторшоуда «Йилнинг ‘яшил’ автомобили» мукофоти ғолиби эълон қилинди. Бу йил Chevrolet Volt гибриди бунга лойиқ кўрилди. У ўз тарихида иккинчи бор мазкур танловда олий ўринни эгалламоқда: илк бор модель 2010 йилда мукофотни қўлга киритганди, дея хабар беради Motor.\nGreen Car Journal нашри томонидан ўтказиладиган танлов ҳайъати «Вольт»ни ўтмишдошига нисбатан 1,5 баробар кўпайган электр ёрдамида юриш захираси, янги гибридли куч қурилмаси ва дизайнига муносиб баҳо берди. Audi A3 e-tron, Honda Civic, Hyundai Sonata ва Toyota Prius танловнинг бошқа финалчилари бўлди.\nЯнги авлодга мансуб Chevrolet Volt шу йил январида дебют қилди. Модель 1,5 литрли бензин двигатели асосидаги куч қурилмаси, 2 та электр мотори ва 18,4 киловатт-соат сиғимга эга литий-ионли батареялар комплектига эга. Электр кучи билан юриш захираси 85 километрни ташкил этади.\n«Вольт»га қадар BMW и3 электр машинаси, Honda Accord PHEV гибрид седани, бензин ва электрда юрадиган Ford Fusion ҳамда газда ҳаракатланадиган Honda Civic «Йилнинг ‘яшил’ автомобиллари» деб топилганди.\n18:01 Hyundai Grandeur гибридга айланди\n10:57 Электр двигателли Chevrolet Corvette 750 минг долларга баҳоланди


Ёмон сўз ёддан чиқмас – ТАФСИЛОТ\nПсихология 250 марта кўрилган\nЁмон сўз ёддан чиқмас\nОиладаги бола ҳаётига тааллуқли катта ўзгаришлар катталар ўртасида ҳам алоҳида бир руҳий кескинликни келтириб чиқаради.\nАммо, бундай катта ўзгаришлар болаларнинг ўзларига воқеаларнинг бевосита бошлангунича унчалик руҳий таъсир қилмайди. Чунки улар ҳаётий тажрибалари камлигидан бўлғуси ташвишлар тўғрисида катта тасаввурга эга эамас. Айтайлик, бола мактабга боришини уйда кўп эшитиб юради, аммо бу воқеа билан боғлиқ, мактаб боласи, ўқувчининг зиммасига қанчалар ташвиш ва вазифалар алоҳида юкланиўшини у ҳали тўлиқ тасаввур ҳам қилмайди, натижада, болада ушбу ишларнинг бевосита бошланиши олдидан унда руҳий танглик бевосита эртага мактабга бориш керак бўлгандагина бошланиши мумкин. Бошқа пайтларда у мактаб нима ва у болага қандай қийинчилик ва қувончлар келтириши тўғрисида чуқур ўйламайди.\nБу воқеа одатда ҳаёт тажрибалари кўп бўлган ота-оналар ўртасида кўпроқ ташвишлар туғдиради. Ота-оналар ўз болаларининг бошқа болалар билан қандай муомалада бўлиши, ўз боласининг соғлиги, жисмоний томонлари билан боғлиқ масалалар тўғрисида кўп ташвиш тортадилар. Қарабсизки, мактаб яқинлашиб келиши болага эмас, кўпроқ катталарга руҳий ноқулайликлар туғдиради. Бу ҳол эса оила руҳий муҳитига жиддий таъсир қилмай қолмайди.\nДемакки, болани мактабга тайёрлашдек катта ҳодиса катталарни ҳам бу воқеага тайёрлаш билан боваста олиб борилиши лозимлигини кўрсатади. Шундагина оиладаги ота-бола, она-бола орасидаги руҳий мутаносиблик йўқолмайди.\nМаълумки, ота-она бурчларидан энг буюкларидан бири болага таълим-тарбия беришдир. Шундай экан, бу ҳодиса оилада қандай кечади. Болага фақат «мана бундай қилсанг бундай бўлади, ундай қилсанг бундай», деган маслаҳатлар ўзи етарлими, улар керакли тарбиявий натижа берадими ва энг асосийси бундай насиҳатгўйлик оилавий (ота-она ва бола ўртасидаги) руҳиятга қандай таъсир қилади?\nБола ҳар куни, ҳар соат ўсиб улғайиб боради ва биз катталар айнан мана шу ҳолатни унутамиз.\nОдатда бола тўрт-беш ёшгача катталарнинг айтганини қилади, яъни нима буюрсангиз шуни ва ўшандай бажаради. Бу ўринда Афанди ўғлини “Айтганни қилади” деб койиганини ҳамма билсангиз керак. Маълумки, болалар бу даврда катталар қандай айтишса шундай илиб олишади. Аммо беш ёшлардан бошлаб бола оила аъзоларига жиддий ноқулайликлар туғдириши мумкин. Яъни, бу даврда у ўзининг илк бор умумлаштирувчилик қобилиятини намоён қила бошлайди.\nМисол учун, бола меҳмон олдида бирон гапга қўшилиб онасидан эшитган “Дадам кўча одами”, ёки дадасидан эшитган “Аям нўноқ, овқат қилолмайди”, деб қўйиши ҳеч гап эмас. Ёки бирон ишни она буюрса уни дадаси ёки бошқа биров қандай қилганини кўрган бўлса ўшандай қилиши турган гап. Бу ҳол унинг ўз тажрибаси йўқлигидан, бошқалар тажрибаси эса ҳали унинг ўз тажрибасига айланмаганлигидан, холос.\nБундай хулоса “кўчиришлар” бола фаолиятида бирида кулгили чиқса, бошқа бирида ноқулай, айрим ҳолларда ножўя чиқиб қолиши ҳеч гап эмас. Чунки бирон ишни катталарнинг ўз имкониятларидан келиб чиқиб бажариши ва айнан мана шу ишни ёш боланинг, бу ишни бажаришда тажрибаси бўлмаган шахснинг уриниши кулгили ёки нўноқ чиқиши турган гап. Демак, оилада боланинг мактаболди тайёргарлигига катталар алоҳида эътибор беришса ҳам болага ва ҳам катталарга манфаатли бўлади.\nБола учун, одатда, ота ва она бирдай обрўга эга бўлади. Бола кичкиналигида бериладиган ахлоқ жиҳатидан саводсиз ва бемаъно бўлган “Сен кимни яхши кўрасан, дадангними, ойингними?”, деган саволлар бу пайтларга келиб берилмай қўйилади. Ота ёки она болага бирон иш ёки фикрни айтиб боланинг уни яхши қабул қилмаганлигидан “бу мени яхши кўрмайди дадасини ёки аясини яхши кўради”, деган хулосага келмаслик керак. Бола бундай ҳолда фақат ўз тажрибасидан келиб чиқиб ҳаракат қилади, холос. Аммо, биламизки унинг ҳаётий тажрибаси оз.\nҲар бир инсон ўз ҳаёти йўлида катта-кичик поғона ва бурилишлардан ўтади ва уларни абадий ёдда қолдиради. Болалик учун шундай улкан остоналардан бири мактабга бориш. Шунинг учун уни бу воқеага зимдан тайёрлаб борган маъқул. Бу йўналишда эса энг асосий йўллардан бири унга мустақил шахс сифатида қарашдир. Унга доим катталарга муомала қилгандай муомала қилган. Чунки у эртага мактабга борар экан, мактабда унга ўртоқлари, ўқитувчилари алоҳида бир шахс сифатида муомалада бўлишини унутманг.\nКўчадан ўртоғи билан ўйинчоқларини олиш учун келган болангизга “аҳмоқсан-да” сенинг ўйинчоғингнинг қаердалигини мен қаёқдан биламан, десангиз, бу сизга унчалик қўпол кўринмаган муомала билан сиз энг бўлмаганда икки хатога йўл қўясиз. Биринчидан, болангизни алоҳида мустақил шахс сифатида тан олмадингиз, яъни унга ёрдам қўлингизни чўзмадингиз ва иккинчидан, ҳиссий жиҳатдан энг оғирроғи, уни ўртоғи олдида хижолатли ҳақорат қилдингиз. Кўчадан келаётган пайти кўнгли ниҳоятда хуш бўлган бўлиши, бир пайтда ўртоғига “юр менинг иккита машинам бор, ҳозир олиб ўйнаймиз”, деган бўлиши мумкин. Бундан хабарсиз ҳолда сиз унга “аҳмоқсан-да” дейишингиз уни ўртоғи олдида қаттиқ мулзам қилади ва қулай бир ҳолда ўша ўртоғига болангизни “аҳмоқсан-да” дейишига имкон беради.\nБоланинг дили ниҳоятда ҳимоясиз бўлади. Ахир фарзандингиз бўлган болага, яқинда мактабга борасан, дейишлар, бирон жиддийроқ савол туғилганда ҳозирча бу саволдан қочиш ёки уни тўғри тушунтиролмасангиз, буни мактабга борганингда ўргатишади, дейишлар яхши натижа беради. Болани мактабга тайёрлашнинг оддий кўринишлари мана шуларда.\nҲаммамиз ёмон сўз ёддан чиқмайди, деган иборани яхши биламиз. Бу ҳол катталарга нисбатан болаларга кўпроқ тааллуқли. Яқиндагина сиз “аҳмоқсан-да”, деган болангиз ўйиндан қайтиб уйга келганда бир иш буюрсангиз у бу ишни совуққонлик билан баждараётганини кўриб ҳайрон бўлманг, чунки у ўз дилидан сизнинг “аҳмоқсан-да”, деган сўзингизни ўйнаб юрган жойида унутган бўлса ҳам уйга қайтиб келиб сизни кўрганда яна эсига олган бўлиши мумкин. Айниқса ўртоғи олдида сиз уни уришганингизнинг таъсири ҳали кетмаган бўлиши, ҳатто, уни ўша ўртоғи ноўрин бир пайтда “аҳмоқсан-да” дегани учун у билан уришиб уйга қайтган бўлиши ҳам табиий.\nОдатда, қишлоқларда ота-оналар болаларни мактабга тайёрлаш борасида кам ўйлашади. Шаҳарларда эса баъзан бунинг акси бўлади. Болаларни ҳар хил машғулотлар билан ортиқча қийнаб қўйишади. Уларга уйда соатлаб ҳарфларни ўргатиш, музика сабоқларини бериш, расмлар чизишга мажбур қилишлар ва бу билан бир вақтда мактаб билан қўрқитиш ҳоллари ҳам учрайди. Шундан сўнг болаларда мактабдан ҳайиқиш ҳоллари ҳам пайдо бўлади. Айни ана шундай ҳоларни ҳисобга олган Ризоуддин Фахриддин: “Англамай ўқимоқ ва англамаган нарсаларни ўргатмоқ сабабидан болаларнинг зеҳнлари қисилар, ҳайратлари сўнар” дейди.\nМактабга бориш бола ҳаётида онгли равишда, мустақил ҳаётга, жамоага қўшилишдир. Бу ҳолни қишлоқ болалари ўз ўртоқлари билан, кўчада ўйнаш даврида шакллантирсалар, шаҳар болаларининг кўпчилиги бу ҳолни болалар боғчаларида ўз тажрибаларига сингдиришади.\nҲа, биз катталар биринчи бор мактабга борганимиз, биринчи муаллимимизни ва бу воқеалар билан боғлиқ ҳодисаларни бир умр ёддан чиқармасакда, аммо бола ҳаётидаги бу воқеа ўта муҳимлигига негадир кўп эътибор бермаймиз.\nШахснинг хулқи, руҳи ижтимоийлашиб борадиган ўта муҳим бу пайтда бола ва унинг оиладаги руҳий ўрнини унутмаслик яхши. Бу даврда болага катталарга бўлгандай муомала қилсаккина эртага мактабга борганда у ўз ўрнини тез топиб олади. Бошқалар билан тенг муомалада бўлиш билан бирга ўзига ҳам шахс сифатида муомалада бўлишларини талаб қилади ва у шундай жамиятда ўз ўрнини топиб боради.


Нима сабабдан “Жигули” “Лада” деб аталади? » Скачать музыку бесплатно новинки музыки 2016-2017\nКомментариев: 0 Просмотров: 797 Дата: 28-11-2015, 09:40 “Жигули” собиқ иттифоқнинг энг машҳур автомобилларидан бири. АвтоВАЗ маълумотига кўра ВАЗ-2101, ВАЗ-2102, ВАЗ-2103, ВАЗ-2106 русумлари ортидан такомиллаштирилган ВАЗ-2104, ВАЗ-2105, ВАЗ-2107 русумлари ҳам харидорини топган. Европа бозорига чиққанида эса “Жигули” номини ўзгартиришга тўғри келган эди.Бунинг сабаби “жигули” сўзи инглизча gigolo билан оҳангдошлигида. Бу сўз Европа халқларида “рақс тушиш ва бошқа хизматлар учун аёлларга ёлланадиган енгилтабиат эркак” маъносини билдиради. Шундай қилиб, экспорт моделлари Lada-1200, Lada-1300, Lada-1500, Lada-1600 номларига ўзгарган (сонлар двигатель ҳажмини англатади). 1990 йилдан АвтоВАЗ “Жигули” номини олиб ташлаган.


Ягона солиқ тўлови энг кам миқдорини ҳисоблашда пасайтирувчи коэффициентлар қанақа тартибда қўлланилади?\nЯгона солиқ тўлови энг кам миқдорининг Маълумотнома-ҳисоб-китобида камайтирувчи коэффициентлар кўзда тутилган (9-10 устунлари): 1-си амалга ошираётган фаолият турига боғлиқ ҳолда, 2-си жойлашган жойига боғлиқ ҳолда. Хар йили йил бошида ушбу сатрларга 1 рақамини қўйиб ҳисобот топширамиз. Бизнинг корхонамиз Наманган ш. Косонсой кўчасида жойлашган бўлса, ушбу пасайтирувчи коэффицентларни қўллашимиз мумкинми? Ответы экспертов\nДжураева Замира Ответов: 294 26.05.2017\nЯСТнинг энг кам миқдорини ҳисоблаб чиқариш тартиби Низомда (АВда 03.03.2011й. 2203-сон билан рўйхатдан олинган) белгиланган. Ҳисоб - китобда ер солиғининг 3 баравар суммаси ҳамда пасайтирувчи коэффициентлар ҳисобга олинади.Ягона солиқ тўлови энг кам миқдорининг маълумотнома-ҳисоб-китобини тўлдиришда қўлланиладиган пасайтирувчи коэффициентлар Низомнинг 1-иловасида келтирилган. Улар корхонанинг амалга ошираётган фаолият турига ҳамда жойлашган ерига боғлиқ ҳолда қўлланилади.Агар корхонангиз ушбу иловада келтирилган рўйхатдаги фаолият турларидан биронтаси билан шуғулланса, ва ушбу фаолият тури корхонанинг асосий фаолияти ҳисобланса, тегишли пасайтирувчи коэффициентни қўллаши ва уни ЯСТнинг энг кам миқдорининг маълумотнома-ҳисоб-китобида акс эттириши мумкин.Амалга ошираётган фаолият туридан қатъи назар, бориш қийин бўлган ва тоғли ҳудудларда жойлашган ташкилотлар учун пасайтирувчи коэффициент 0,7 га тенг.Наманган шаҳри бориш қийин бўлмаган жой ёки тоғли ҳудудда жойлашмаганлигини инобатга олиб жойлашган жойи бўйича корхонангиз ушбу пасайтирувчи коэффициентни қўллай олмайди.


Ўзбекистон халқ артисти Ойбарчин Бакирова вафот этди — Sof.uz\n20.03 16:37 434 Ўзбекистон\nЎзбекистон Халқ артисти, актриса ва дубляж устаси Ойбарчин Бакирова бугун, 20 март куни 70 ёшида оламдан ўтди. Бу ҳақда Ўзбеккино миллий агентлиги хабар берди.\nМаълумот учун: Ойбарчин Бакирова 1950 йил 27 июн санасида Aндижонда, марҳум актёр Ўзбекистон Республикаси халқ артисти Aббос Бакиров оиласида дунёга келган. У оиласида икки қиз ва икки ўғилнинг бири ҳисобланади.\nОйбарчин Бакирова санъаткорлар оиласида катта бўлгани учун ҳам ёшлигидан актриса бўлишни ният қилган. У ўрта мактабни тамомлагач Тошкент театр ва рассомчилик санъати олийгоҳида таҳсил олган.\nAктриса ўз фаолиятини 1971 йилда “Ўзбекфилм“ киностудиясида бошлаган. У бизга таниш бўлган “Тангалик болалар“, “Aрмон“, “Ўйин“ ва “Фарзандим“ каби ўнлаб филмларда турли образларни яратган.Ойбарчин Бакирова томошабинларга нафақат киноактриса балки дубляж соҳасидаги фаолияти орқали ҳам жуда яхши таниш. Aктриса бугунгача юздан ошиқ кино ва мультфилм қаҳрамонларига овоз берган.\nОйбарчин Бакирова ўз фаолияти орқали 2000 йилда “Ўзбекистон Республикаси халқ артисти“ унвони билан тақдирланган.\nвафот этганлар Ойбарчин Бакирова\n31.03 17:48 7642\n30.03 21:00 5349\n1.04 03:23 4613\n31.03 19:08 4113\nКеча, 20:06 3435\nБугун, 12:32 1499\n30.03 18:49 593\n30.03 12:37 947\nЎзбекистонда коронавирусдан вафот этган бемор яширинча даволанишга уриниб, касалликнинг оғир давридагина мурожаат қилган – ССВ\n28.03 15:23 1676


1 йил аввал 1242 Абдулазиз Мўмин\nПайғамбар соллаллоҳу алайҳи васалламнинг қабри шарифларини зиёрат қилиш, у зот ва икки соҳиблари Абу Бакр ва Умар розияллоҳу анҳумога салом бериш, Аллоҳ таолонинг ёлғиз Ўзидан у зотнинг шафоатларини сўраш, мусулмонлар учун ғолиблик ва муваффақият тилаб дуолар қилишнинг барчаси шариатда бор, ижмо қилинган суннат амаллар ва тарғиб қилинадиган фазилатли ишлардан ҳисобланади. Имом Нававий ва Камол ибн Ҳумом раҳматуллоҳи алайҳмо у зотнинг қабрларини зиёрат қилишга ижмо қилинганини келтиришган.\nРасулуллоҳ соллаллоҳу алайҳи васаллам: «Ким қабримни зиёрат қилса, унга шафоатим вожиб бўлади», деганлар.\nИмом Байҳақий келтирган ривоятда: «Ким мени савоб умидида Мадинага келиб зиёрат қилса, қиёмат кунида менинг қўшним бўлади», деганлар.\nАбу Авона келтирган ривоятда: «Ким савоб умидида Мадинага келиб мени зиёрат қилса, унинг учун қиёмат кунида гувоҳ ва шафоатчи бўламан», деганлар.\nАбдуллоҳ ибн Умар розияллоҳу анҳумодан ривоят қилинган ҳадисда Расулуллоҳ соллаллоҳу алайҳи васаллам: «Ким мени вафотимдан кейин зиёрат қилса, худди ҳаётлигимда зиёрат қилган каби бўлади», дедилар.\nРасулуллоҳ соллаллоҳу алайҳи васаллам: «Ким мени вафотимдан кейин зиёрат қилса, худди ҳаётлигимда зиёрат қилган каби бўлади. Ким менинг қабримни зиёрат қилмаса, менга бевафолик қилибди», деганлар. Бу ривоят имкон бўлганда у зотнинг қабрларини зиёрат қилишга ҳаракат қилиш лозимлигига далолат қилади. Ер юзидаги барча мусулмонларнинг амали ҳам бунга гувоҳдир. Бу мавзуга тегишли ҳадислар жуда кўп. Ривоятлар ҳам машҳурдир.\nИмом Молик раҳматуллоҳи алайҳ «Набий соллаллоҳу алайҳи васалламнинг қабрларини зиёрат қилдик» дейилишини ёқтирмас эдилар. Абу Имрон Фосий: «Имом Моликнинг ёқтирмаганига сабаб «фалончининг қабрини зиёрат қилдим» дейиш ҳаммага нисбатан айтиладиган гап бўлгани учун, чунки бу гапда Набий алайҳиссаломнинг бошқалардан фарқи, у зотнинг улуғлиги кўзга ташланмайди», дейди.\nРасулуллоҳ соллаллоҳу алайҳи васалламнинг: «Мен сизларни қабрларни зиёрат қилишдан қайтарган эдим. Бас, энди уларни зиёрат қилаверинглар», деган ҳадисларидаги қайтариқ соф тавҳид эътиқодини шакллантиришга қарата айтилган эди, чунки Исломнинг аввалида кўпчилик иймонсиз ўтди. Уларнинг қабрларини зиёрат қилишдан қайтарилди. Мусулмонлар ичида вафот этганлар кўпайгач, уларни зиёрат қилишга рухсат берилди, чунки қабристонларни зиёрат қилишда тириклар учун ибратлар, ўликлар учун дуолар манфаати бор.\nФақиҳ Исҳоқ ибн Иброҳим раҳматуллоҳи алайҳ айтади: «Ҳажни ният қилганлар қадим замонлардан бери Мадинаи мунавварадан ўтишни одат қилган. Бундан мақсад Расулуллоҳнинг масжидларида намоз ўқиш, у зотнинг Равзаи муборакларини, минбарларини, қабри шарифларини, ўтирган, қўллари билан ушлаган, оёқлари билан юрган жойларни, Жаброил алайҳиссалом ваҳий олиб келганда суянган устунларни кўриш билан барака умид қилишдир. Шу билан бирга, Масжиди набавийни обод қилган ва обод қилиш пайида бўлган саҳобалар ва мусулмонларни эслаш ва уларнинг барчасидан ибрат олишдир».\nИбн Фудайк раҳматуллоҳи алайҳ айтади: «Ўзим кўрган баъзи кишилардан шундай гапни эшитганман: «Бизлар илм аҳлларидан шундай сўзни эшитган эдик: «Ким Набий соллаллоҳу алайҳи васалламнинг қабрларида туриб: «Албатта Аллоҳ ва Унинг фаришталари Набийга салавот айтурлар...» оятини ўқиб, «Соллаллоҳу таъала алайка, йа Набийяллоҳ», яъни «Сизга Аллоҳ таолонинг салавоти бўлсин, ё Набиюллоҳ» деб етмиш марта айтса, бир фаришта унга: «Сенга Аллоҳнинг салавоти-раҳмати бўлсин, эй фалончи», деб нидо қилади ва унинг барча ҳожатлари раво бўлади».\nЯзид ибн Абу Саъид Маҳрий айтади: «Умар ибн Абдулазизнинг олдига бордим. Хайрлашиб қайтаётганимда менга: «Сенга бир ҳожатим бор. Мадинага борганингда Расулуллоҳ соллаллоҳу алайҳи васалламнинг қабрлари олдига бориб, у зотга мендан салом айт», деди.\nИбн Ваҳб келтирган ривоятда имом Молик раҳматуллоҳи алайҳ айтади: «Набий алайҳиссаломга салом берганда дуо қилиб, юзини қабрга қаратади, қиблага эмас. Яқинлашиб салом беради, қабрни қўли билан ушламайди». Кўпчилик уламолар зиёрат қилувчи аввал у зотнинг қабрларига қараб салом бериб, сўнгра қиблага қараб дуо қилади, дейишган.\nНофиъ раҳматуллоҳи алайҳ айтади: «Ибн Умар Расулуллоҳнинг қабрларига юз ёки ундан кўп марта салом берганини кўрдим. Қабрларининг олдига келиб: «Набий соллаллоҳу алайҳи васалламга салом бўлсин. Абу Бакрга салом бўлсин, Отам(Умар)га салом бўлсин» деб қайтиб кетар эди».\nИбн Ваҳб раҳматуллоҳи алайҳ айтади: «Зиёрат қилувчи «Ассаламу алайка айюҳан-набийю ва роҳматуллоҳи ва барокатуҳ», яъни «Сизга Аллоҳнинг раҳмати ва баракоти бўлсин, ё Аллоҳнинг расули», дейди».\nИбн Ҳабиб раҳматуллоҳи алайҳ айтади: «Зиёрат қилувчи Расулуллоҳнинг масжидига кирса: «Бисмиллаҳи. Аллоҳнинг номи билан. Расулуллоҳга салом бўлсин. Бизга Роббимизнинг саломи бўлсин. Аллоҳ ва Унинг фаришталарининг саломи Муҳаммад алайҳиссаломга бўлсин. Ё Аллоҳ! Гуноҳларимни кечир. Менга раҳмат ва жаннат эшикларингни очгин ва мени қувилган шайтондан ҳимоя эт», дейди. Сўнгра Равза томон юзланади. У қабр билан минбар орасидадир. У ерда икки ракъат намоз ўқийди. Бошқа жойда ўқиса ҳам бўлаверади. Лекин Равзада ўқиган афзалдир, чунки Расулуллоҳ алайҳиссалом: «Уйим билан минбарим орасида жаннат боғларидан бир боғ бор», деганлар. Бошқа ривоятда: «Қабрим билан минбарим орасида», дейилган.\nЗиёрат қилувчи у зотнинг қабрлари рўпарасида ўзини хокисор тутган ҳолда вазминлик билан тўхтаб, салавот ва салом айтади. Абу Бакр ва Умар розияллоҳу анҳумога салом йўллаб, дуо қилади. Масжиди набавийда кечаю кундуз кўп салавот айтишга ҳаракат қилади. Қубо масжиди ва Уҳуд шаҳидларини зиёрат қилишни эътибордан четда қолдирмайди».\nНамоз ўқиганда у зотнинг қабрларига юзланиш мумкин эмас, чунки Расулуллоҳ соллаллоҳу алайҳи васаллам: «Ё Аллоҳ! Қабримни ибодат қилинадиган санам қилиб қўйма. Пайғамбарларининг қабрларини масжид қилиб олган қавмларга Аллоҳнинг ғазаби шиддатли бўлади», деганлар.\n Имом Табароний, Ибн Хузайма, Баззор Ибн Умардан ривоят қилган. Мазкур ҳадис турли йўллар билан ривоят қилинган ва унинг шоҳидлари бор. Имом Заҳабий ҳасан деган.\n Имом Байҳақий, Саъид ибн Мансур, Дорақутний, Табароний, Абу Яъло, Ибн Асокир ривояти.\n Али розияллоҳу анҳудан марфуъ ҳолатда ривоят қилинган.\n Аҳзоб сураси, 56-оят.\n Имом Байҳақий Ибн Абу Дунё йўлидан ривоят қилган.\n Имом Аҳмад Жобир розияллоҳу анҳудан ривоят қилган.\n Имом Молик Ато ибн Ясордан мурсал ҳолда, Абдурраззоқ Маъмардан, у Зайд ибн Асламдан ривоят қилган.\nРажаб ойининг 27-куни


Бабаян билан келишув амалга ошмади\n27 декабрь, 2020, 12:38\nТеглар:Навбаҳор | Самвел Бабаян\n“Навбаҳор” жамоасига янги мавсумда ким бош мураббий бўлиши ҳаммани қизиқтираётганди. Бу масалада клуб раҳбариятида қатор вариантлар бор. Уларнинг орасида Самвел Бабаян асосий номзодлардан бири бўлиб турганди.\nБу борада музокараларга киришган, лекин келишувга эришиши чўзилиб бораётганди. Маълум бўлишича, “Навбаҳор” билан Бабаян ўртасидаги музокаралар муваффақиятли якун топмаган.\nШу хусусида Самвел Вячеславовичга мурожаат қилганимизда, у sports.uz сайтига “Навбаҳор”га бормаслигини айтди. Демак, клуб раҳбарияти бошқа мутахассисларга эътибор қаратган кўринади. Воқеалар ривожини кузатишда давом этамиз.\nНавбахорга европадан таникли ва кучли мурабий келиш керак.\nNomonXaşanov navbahor darajasidagi murabbiy emas u uchichi eshelon murabbiy ketsin pero ligadanham təklif tushmaydi U PFLni odami kelishi bilan navbahorda mühit yahshimas u kilaman bu kilaman dəb kubukdayam köçün tushirdi oyunlarda Xasanovni imzasını kormadik bulmada allakachon jurnalistlar imkon berish kerak den Bon urardi ozimizdagi finalda iştirak etolmadik U nomusi bulsa allakachon ketardi menga kolarmikin yoki u kilib kolarmikin bu kelib kolarmikin deb jim kutmasdan\nБабаянга УФКда бало борми йукотинглар бунакаларни Корупционку бу\nТезкор хабар! "Навбаҳор" клуби бош мураббий масаласини ҳал қилди\n"Навбаҳор" Самвел Бабаяндан бошқа мураббийлар билан ҳам музокара ўтказмоқдами? Клуб баёнот берди


Шартим шуки, ногирон қизимга уйланасан…” 05.01.2017, 16:35 | Ҳидоят Аллоҳ таолога тақво қилиш ундан қўрқишдир. Аллоҳ таолодан қўрқиш эса, гуноҳ ишларни тарк этиш ва савоб ишларни кўп қилиш ила содир бўлади.\nИслом динини бир томонлама талқин қилувчиларда тақводорлик тўғрисида нотўғри тушунча шаклланган. Аксарилар тақвони тарки дунё қилиш, қоронғи хонага кириб зикру-ибодат билан машғул бўлиш, деб тушунадилар.\nАслида, «тақво» сўзи «сақланмоқ», «эҳтиёт бўлмоқ» маъноларини англатади. У «виқоя» сўзидан олинган бўлиб, бир нарсани унга озор ва зарар берадиган нарсадан сақлашни англатади. Бинобарин, тақво ўзини қўрқинчли нарсадан сақлашдан иборат. Гоҳида «тақво» хавф маъносида ёки аксинча ҳам ишлатилади.\nҲазрати Умар (розияллоҳу анҳу) дан: «Тақво нима?» деб сўралганда, «Араблар сертикон майдондан ялангоёқ бўлиб, тикондан сақланиб ўтиб кетишни тақво деб атайдилар», деганлар.\nҲаётда гуноҳ ишлар ҳам худди тиконларга ўхшайди. Ким улардан эҳтиёт бўлмаса, озор чекади, улардан сақланиб юрган киши эса тақво қилган бўлади. Оқибатда тақво инсон қалбидаги ҳолатга айланади. Бу ҳолат қалбни ҳассос қилиб, ҳар доим Аллоҳ таолонинг сезгиси билан яшайдиган қилиб қўяди.\nШу ўринда бир қиссани келтириб ўтамиз:\nҲижрий биринчи асрда Аллоҳ таолодан қўрқадиган, тақводор, камсуқум, ҳалол бир йигит яшар эди. У илму-маърифатга ниҳоятда чанқоқ эди. Лекин қўли қисқа, камбағал эди. Фақирлигидан кўпинча ҳатто тўйиб ҳам овқатлана олмасди.\nКунлардан бир куни у азбаройи очликнинг зўридан уйидан кўчага чиқишга мажбур бўлди. Чунки, уйида ейишга ҳеч нарса қолмаганди. У катта йўл бўйлаб боши оққан томонга қараб кетар экан, бир вақт мевали дарахтлар билан тўла бўлган катта боғ олдидан чиқиб қолди. Боғ гир айланасига девор билан ўралган эди. Деворнинг бир жойидан олма дарахтининг серҳосил шохлари ташқарига осилиб турар ва унинг тагида бир-нечта сарҳил ва йирик олмалар ер билан битта бўлиб тўкилиб ётарди. Кўз олдида «Мени емайсанми?!», дегандек мафтункор товланиб турган бундай чиройли ва йирик олмаларни кўриб, йигитнинг оғзидан суви қочиб кетди. Ўзига ўзи: «Барибир тўкилиб ётиптику, мен емасам буларнинг ҳузурини чорвалар кўради, ёки умуман ҳеч ким емасдан шу ерда қолиб, чириб кетади. Ундан кўра биттасини еб, очлигимни кеткизсам, нима қилибди?!», — деган ўйни хаёлидан ўтказди-ю, олмалардан бирини қўлига олиб, еб қўйди. Битта олма билан ошқозонининг алангасини сўндиргач, Аллоҳга ҳамд айтиб, уйига қайтиб кетди. Ва яна ўзининг кундалик юмушларига, китобларига, мутолаасига шўнғиб кетди. Лекин негадир унинг кўнгли алланечук ғаш бўлиб қолганди. «Олмани боғ эгасининг розилигини олмасдан ейишни қандай қилиб, ўзингга эп кўрасан? Агар у норози бўлсачи, унда нима қиласан?», деган ўй-фикрлар унинг ҳаловатини ўғирлаганди. Шу тариқа нафси уни тинмай маломат қилиб, виждон азобида қийнала бошлади. «Қандай қилиб бировнинг мулки бўлган нарсани сўрамасдан еб қўйдим-а, еганимдан сўнг лоақал розилик ҳам сўраб қўймадим?», дея ғам-ғуссага ботди. Эртаси куни йигит боғ эгасини қидириб борди. Уни топгач, «Амаки, кеча қорним қаттиқ очиб кетганлигидан боғингизнинг олмасидан сўрамасдан еб қўйибман, ҳозир олдингизга ўша олмани еганимга изн беришингизни сўраб келдим», деди. Шунда боғ эгаси унга тикилиб турдида: «Йўқ, сўрамасдан еган олманг учун ҳеч қачон рози бўлмайман, қиёмат куни шу нарса учун сен билан даъволашаман», деди. Йигит ҳарчанд ялиниб ёлбориб, розилик тиласа ҳам боғ эгаси ўз сўзида қаттиқ туриб олди. Йигит унга: «Нима қилсам ўша олма учун рози бўласиз, айтинг», дея зор йиғлаб ўтинч қилди. Аммо боғ эгаси уни шу ҳолатда ортидан ялинтириб, уйига кириб кетаркан, унинг ёлборишларига заррача ҳам парво қилмади. Йигит эшик ортида унинг аср намозига чиқишини илҳақ бўлиб кутиб турди. Орадан анча вақт ўтиб аср намозига азон ҳам айтилди. Боғ эгаси уйидан чиқса, бояги йигит ҳали ҳам эшик олдида кўзидан ёш оқизиб турарди. Йигит боғ эгасини кўриши билан: «Амаки мен мана шу боғингизда умримнинг қолган қисмини ҳақ олмасдан боғбонлик билан ўтказишга розиман, ёки сиз нима десангиз ўшани қиламан, фақат еган олмамдан рози бўлиб, мени кечирсангиз бас», — деди.\nШу вақт боғ эгаси бироз ўйга толдида кейин: «Болам мен сени кечираман, фақат битта шарт билан», деди. Ниҳоят йигитнинг юзлари ёришиб, кўзларида қувонч порлади.\n– Истаган шартингизни айтаверинг, амаки, — деди у.\n– Шартим шуки,.. қизимга уйланасан!!!\nКутилмаган бу шартдан йигитнинг ҳуши бошидан учаёзди. Ақли шошиб, бу қандай шарт бўлди экан, дея ўйлаб олишга ҳам улгурмасидан боғ эгаси сўзларини давом эттирди:\n– Фақат шуни айтиб қўяй, қизимнинг кўзи кўр, қулоғи кар, тили соқов, яна оёқ қўли ҳам ишламайдиган ногирон, фақат уйда ўтиради. Мен анчадан бери, уни омонат топширишим мумкин бўлган ва қизимни мазкур сифатларининг барчаси билан қабул қиладиган куёв қидираётган эдим, агар шу шартимга кўнсанг, еган олмангга рози бўламан.\nБундан йигит яна бир марта руҳий зарбага учради. «Бундай ногирон аёл билан қандай қилиб умрбод яшайман, ахир жуда ёш бўлсам? Бу аёл бундай оғир дардлари билан қандай қилиб менинг юмушларимни бажара олади? Уйни қандай идора қилади?», каби бир-биридан қийин саволлар гирдобида қолди.\nЛекин йигит тақводор бўлгани учун бу дунё ҳаёти эмас, балки кўпроқ охиратдаги ҳаёти ҳақида ғам чекарди. Шунинг учун ҳам «Агар шу шартга кўниб, ўша ногирон қизга уйлансам ва сабр қилсам, бунинг учун кўп ажрга эга бўламан иншоаллоҳ, энг муҳими олма муаммосидан халос бўламан-ку», дея ўзига таскин ва тасалли берди. Кейин ҳалиги кишига юзланиб: «Амаки, шартингизга розиман, қизингизни қабул қилдим!», — деди.\n– Жуда соз болам, — деди боғ эгаси – келаётган пайшанба куни бизникига келасиз, кичик бир оилавий зиёфат уюштирамиз. Айтганча, тўйнинг сарф-харажатлари менинг бўйнимда, маҳр ҳам, — қўшиб қўйди у.\nПайшанба куни ҳам келди. Қаҳрамонимиз ўз маҳбубасининг висолига ошиққан ҳамма куёвлар сингари шошилиб, қадамидан ўт чақнаб эмас, балки оёқларини зўр-базўр судраб, кўнгли синиқ, хотири паришон бир аҳволда бўлажак қайнотасининг уйига келди.\nЭшикни тақиллатди. Қайнотаси унга пешвоз чиқиб, уйга олиб кирди. Ноз-неъматлардан тановул қилиб, уёқ-буёқдан бироз суҳбатлашишгач, никоҳ маросими бўлиб ўтди, қайнота «Ўғлим, энди завжангиз ҳузурига марҳамат қилинг», дея куёвни гўшанга томон бошлар экан «Аллоҳ таоло сизларнинг жуфтлигингизни муборак айласин, орангизни хайру эзгуликда жам қилсин!», дея дуога қўл очди.\nШундай қилиб, куёв келин ўтирган хонага кирди. Қараса қаршисида ниҳоятда гўзал, бадани сутдек оппоқ, ҳарирдек тим қора сочлари белига қадар тушган, қора қошу-қора кўз, қадди қомати расо, хушбичим, парирўй бир нозанин турарди. У аста қадам ташлаб хожаси олдига яқин келиб, «Ассалому алайкум бегим!», дея салом берди.\nБизнинг қаҳрамонимиз айни дамда кўз ўнгида содир бўлаётган ажиб ҳолатдан ҳушини йўқотаёзганди. «Тушимми ё ўнгимми, қаршимдаги қиз жаннат ҳурларидан бир ҳурмидир, самодан тушган, ёки мен алаҳсираяпманми?» дерди ўзига-ўзи. «Тўхта-чи, ахир менинг хотиним ногирон эдику?», дея хонадан чиқиб кетмоқчи ҳам бўлди.\nҚиз айни дамда унинг кўнглидан ўтаётган нарсаларни пайқаб турарди. Шу боис, у ҳурмат билан эрининг қўлидан ўпар экан шундай деди: «Бегим, менинг ҳаромга, номаҳрамларга қарашдан кўзларим кўр, ҳаромни эшитишдан қулоқларим кар, ҳаромни сўзлашдан тилим гунгдир. Оёқларим ҳаром томонга бир қадам ҳам ташламаган, қўлларим ҳаромни ушламаган… Отам айтган сўзларнинг сири шу». Йигит кутилмаганда кулиб боққан бундай бахтдан димоғи чоғ эди. Қиз сўзларини давом эттирди: «Мен отамнинг ёлғиз қизиман. Отам анчадан бери менга муносиб, солиҳ жуфт қидирарди. У ерга тушган биттагина олмани берухсат еб қўйганингиз учун ризолик сўраб келганингиз ва шунинг учун йиғлаганингизни кўриб, айнан сиз менга муносиб эканлигингизга амин бўлди. «Ўзиники бўлмаган бир дона олмани егани учун шу қадар қўрқадиган киши менинг қизим борасида ҳам Аллоҳдан кўпроқ қўрқиши тайиндир», деб айтдилар отам – «Отамга сиздек куёв, менга эса сиздек умр йўлдош муборак бўлсин!».\nБир йилдан сўнг бу қутлуғ хонадонда фарзанд туғилди. Ўша фарзанд бу уммат тарихида ўтган ноёб, буюк шахслардан бири бўлиб етишади. Биласизми бу боланинг кимлигини? У машҳур фиқҳий мазҳаб соҳиби бўлмиш, Имом Абу Ҳанифадир (раҳматуллоҳи алайҳи).\nАллоҳ таоло айтганидек, «Ким Аллоҳдан қўрқса, У зот унинг учун (барча ғам-кулфатлардан) чиқар йўлни (пайдо) қилур» (Талоқ сураси, 2-ояти).\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:4 × пять = Диққат! Диққат!\nБугун ўқилган саҳифалар: 66 448Бугун кирувчилар сони: 10 250Кеча кирганлар сони: 15 013 Copyright © hordiq.uz 2017. Barcha huquqlar himoyalangan.


FT: Bayer корпорацияси Monsanto компаниясини харид қилди\n18:31 / 14.09.2016\nГерманиянинг Bayer кимё ва фармацевтика компанияси Америкадаги рақобатчиси Monsanto билан қўшилганини эълон қилди, деб ёзмоқда Financial Times.\nХабар қилинишича, Bayer Америка компаниясининг ҳар бир акциясига 128 доллардан тўлашга рози бўлган. Шундай қилиб, битимнинг умумий суммаси 65 млрд долларни ташкил этган. Бундан ташқари, компаниялар битим амалга ошмай қолган тақдирда, 2 млрд долларлик товон хусусида ҳам келишиб олган.\nFT нашрининг қайд этишича, Monsanto билан амалга оширилган битим дунёдаги энг йирик қишлоқ хўжалиги ўсимликларининг уруғлари ва пестицидлар ишлаб чиқарувчиси пайдо бўлишига имкон беради. У, шунингдек, Германия компаниясининг хориждаги энг йирик хариди бўлади.\nМазкур янгиликдан сўнг, Bayer акциялари таннархи 3 фоизга кўтарилган.\nТожикистон парламенти Ўзбекистон билан инвестициялар бўйича битимни ратификация қилди\n16:40 / 04.05.2018


Ҳиндистонга борамизми? | Azam Abidov\nAzam Abidov 24.09.2020 Ижодкорлар учун ресурслар\nЙўллар очилиб, сафар қилиш бемалол бўлиб қолар кунлар яқин, иншаАллоҳ! Келинг, бугун бирор чет мамлакатга бориш учун нималарга эътибор қаратишни кўриб чиқамиз.\nАлбатта, турист сифатида дунё кезишга нима етсин! Аммо туризмни ҳам ижод билан боғлаш имкони бор. Айтайлик, Сизни Ҳиндистонга шеърият фестивалига таклиф этишди. Тадбир ташкилотчиси Сизни шарафли меҳмон сифатида танлаб, сафар билан боғлиқ ҳамма харажатларни кўтаришни ёзган бўлса, жуда зўр! Ҳукумат ташкил этадиган сафарлар ҳам осонроқ: ҳамма тегишли ҳужжат ва дастурни делегация учун шаҳд қилиб қўйишади, Сиз фақат ясан-тусан қилиб бориб келасиз!\nЛекин, унгача, келинг, “ўзимиз боришни истаган” вариантни кўриб чиқамиз, яъни ҳеч қандай ҳомий ё ташкилотчи кўмагисиз сафарга отланамиз. Шуни ёдда тутингки, исталган хориж сафарига чиқиш учун, айниқса, виза талаб этиладиган мамлакатга бормоқчи бўлсангиз, энг камида УЧ ОЙ АВВАЛ ҳаракатни бошланг.\n1. Паспорт. Виза талаб этиладиган барча мамлакатларга бориш учун ҚИЗИЛ паспорт олишимиз шарт. Яшил паспорт билан ҳозирча қўшни мамлакатларга, Россияга чиқиш мумкин. Сиз Ҳиндистонга бормоқчисиз, демак, қизил паспорт олишингиз лозим.\n2. Виза. 71 1400983 рақамига (ҳинд элчихонаси) қўнғироқ қилиб, виза олиш ҳалиям онлайн ё йўқлигини аниқлаштириб оласиз. Агар онлайн бўлса, мана бу линкка кириб, ариза тўлдириш керак бўлади: https://indianvisaonline.gov.in/evisa/tvoa.html .\nОнлайн визанинг битта ноқулай томони шуки, виза учун пулни онлайн тўлаш керак, бунинг учун эса онлайн тўлов картангиз, масалан, Visa Card, бўлиши шарт. Бунақа карта очдириш қийинмас, аммо каттароқ миқдорда пулингиз бўлмаса, шартмас. Виза тўловини шунақа картаси бор дўстингиз ё танишингиздан илтимос қилиб, тўлашга ҳаракат қилинг.\nШунақа аризаларни тўлдириш, билет олиш ва бошқа тегишли ишларни ўзингиз қилсангиз, арзонроқ тушади. Мабодо бунинг иложи бўлмаса, унда ўзимиздаги ўнлаб туристик хизмат кўрсатувчи фирмаларга мурожаат қилишингиз керак. Тошкентдаги мана бу фирмани тавсия этаман: “Диполмат Тревел”, тел. 71 2002020. Виза, бориб-келиш билетини қилиб беради. Бунақа фирмалар ўзингиз яшаётган шаҳардаям бўлиши мумкин.\n3. Визангиз тайёр бўлмагунча, билет сотиб олманг, аммо бронь қилиб қўйсангиз бўлади. Онлайн виза тасдиқлангач, уни албатта принтердан чиқариб олишингиз шарт, чунки бундай визалар паспортга урилмайди. Виза эса Ўзбекистондан чиқишингиз ва ўша бораётган мамлакатингизга бориш учун албатта зарур! Билет нархларини турли кассалардан сўраб-cуриштиринг, одатда, агар бошқа авиакомпания учмаётган бўлса, “Ўзбекистон ҳаво йўлллари” расмий кассаларидан билет олса, арзонроқ тушади. Ҳиндистонга камида бир ҳафталик сафарни режалаштирсангиз яхши.\n4. Билет, виза, паспорт қўлингизда. Елкага осадиган битта кичик сумкача ё рюкзакка солволинг. Учадиган кунингиз, вилоятдан Тошкентга келишингиз керак бўлса, эртароқ ҳаракатингизни қилинг, об-ҳаво, йўлни ҳисобга олинг. Тошкентда иккита аэропорт бор: Сиз учишдан УЧ соат аввал Халқаро аэропортга боришингиз керак. Багаж (чемодан, катта йўл сумкаси)ингиз бўлса, Деҳлига регистрация қилаётган жойга топширасиз, посадочний талон оласиз (унда учоқдаги жойингиз рақами, унга қаердан чиқиш, неччида посадка бошланиши каби маълумот ёзилган бўлади). Паспорт ва божхона назоратидан ўтиб олгач (сафар мақсади ҳақида саволлар беришади, устки ва оёқ кийимларни ечтиришади, тоқатли бўлинг), учиш жойига келиб ўтирасиз. Аэропортда тезлиги яхши бўлмаган ВайФай бор: Телеграмингизни текширинг, селфи қилиб, сафарга кетаётганингизни дўстларингиз билан бўлишинг, бутун сафар давомида уларга қизиқарли сурат, видео ва ҳикоялар юбориб туришингизни айтиб, суюнтиринг!\n5. Сафар маршрутини аввалдан тузиб олинг. Масалан, ҳозирча маршрутингиз Тошкент-Деҳли-Агра (Тож Маҳал)-Деҳли-Тошкент бўлсин. Деҳлига келиб қўнгач, паспорт ва божхона назоратидан ўтиб, багажингизни олишни унутманг. Кўчага чиқмай туриб, Пре-пейд такси хизматини текширинг, қиммат бўлмаса, шаҳаргача таксидан кетганингиз маъқул. Бошқа вариантлар ҳам кўп: рикшалар, мотоцикл ва мини-автобуслар ҳам манзилингизга элтиб қўйиши мумкин, фақат нархини албатта олдиндан келишиб олинг! Аэропортнинг ўзида озроқ пулингизни (яъни АҚШ доллари ёки Еврони) рупийга алмаштириб олинг. Шаҳарда ҳамма ёқда валюта алмаштириш пунктлари бор ва курс одатда аэропортдагидан юқори.\n6. Меҳмонхона, Гестҳауз. Агар олдиндан заказ/бронь қилинмаган бўлса (энг яхшиси шуки, олдиндан қаерда ётиб-туришингизни белгилаб олинг), аэропортдалигингизда тегишли стойка/каунтер олдига бориб, арзонроқ тураржой ҳақида маълумот сўранг. Одатда меҳмонхоналар Аграга бир-икки кунлик тур ташкил этади. Қимматлик қилса, ўзингиз бошқа такси гаплашиб, бориб келсангиз ҳам бўлади, аммо расмий тур хизматлар ҳамиша бехатар ва қулайроқ.\n7. Деҳлини обдон айланинг, у ерда ота-боболаримиз қурган масканлар етарли. Пиёда ё рикшада айлансангиз ҳам бўлади. Узоқроққа бормоқчи бўлсангиз, Деҳли метроси ҳам жуда яхши транспорт тури.\n8. Ижодий туризм. Шу ерда мен сизга ёрдамга келаман. Сафарга отланишдан аввал камина билан боғлансангиз, Деҳлида ижодий учрашувлар, танишув кечалари қилиш учун ҳинд дўстларим билан Сизни боғлаб қўйишга ҳаракат қиламан. Балки сафарингизни атайлаб бирор йирик ижодий фестиваль кунларига тўғирлармиз.\n9. Харажатлар. Қуйидаги умумий ва асосий харажатларга тайёр бўлинг (доллар ҳисобида):\n– Паспорт олиш (тахминан $20)\n– Виза (тахминан $50)\n– Билет (тахминан $500)\n– Меҳмонхона (тахминан $150)\n– Маҳаллий транспорт, озиқ-овқат, совға-салом ($130)\nЎртача 800-900 доллар. Албатта, бу нархларнинг ҳаммаси тахминий, бундан камроқ ё кўпроқ бўлиши мумкин. Ишлаб, яхши ойлик олиб турган ижодкор дўстлар бу суммани йиғиб-тежаб топишлари имконли бўлса керак, деб умид қиламан. Ёш ижодкор ўқувчилар учун эса, балки ижод мактабларида танлов ўтказилиб, энг иқтидорлиларни саралаб олиш ва рағбатлантириш йўли билан, имкон яратилса, зўр иш бўларди!\nХайрли сафарлар тилайман!\nЯна нималарнидир билгингиз келаётган бўлса, менга бемалол хабар қилинг: azamjon1974@gmail.com


Шавкат Мирзиёев Шароф Рашидов туманидаги Gold Fish Agro балиқчилик кластери фаолияти билан танишди - Daryo\n00:36, 22.10.2021 24518\nПрезидент Шавкат Мирзиёев Жиззах вилояти Шароф Рашидов туманидаги Gold Fish Agro балиқчилик кластери фаолияти билан танишди.\nЖиззах вилоятида 220 дан ортиқ балиқчилик хўжалиги фаолият юритмоқда. Уларда йил якуни билан жами 23 минг тонна балиқ етиштириш мўлжалланмоқда.\nБу йил уларнинг сафига Gold Fish Agro масъулияти чекланган жамияти ҳам қўшилди. Қиймати 30 миллиард сўмлик ушбу лойиҳа увилдириқларни тайёрлашдан тортиб, балиқ етиштириш, қайта ишлаш, ем ишлаб чиқаришни қамраб олган.\nКластер майдони 43 гектар бўлиб, шундан 4 гектарида интенсив ва ярим интенсив усулда балиқ етиштириш йўлга қўйилган. Сунъий ҳовузларда Хитой технологияси ўрнатилган. Бу доимий сув талаб қилмайди, балки ўзидаги сувни қайта айлантириб ишлайди. Ҳозир ҳар бир сунъий ҳовузда мингтагача сазан боқилмоқда. 2 гектар майдонни эгаллаган сунъий кўлларда эса ярим интенсив усулда балиқ парваришланмоқда.\nУмуман, кластер йилига 500 тонна балиқ етиштириш қувватига эга. Шу ернинг ўзида балиқни қайта ишлаш цехи, 800 тонна сиғимли замонавий музлатгичлар ҳам бор.\nДавлат раҳбари балиқ етиштириш жараёнини кўздан кечирди. Бу тажрибани оммалаштириб, аҳолини ҳам жалб этиш зарурлиги таъкидланди.\n«Оилавий тадбиркорликни ривожлантириш, камбағалликни қисқартириш деяпмиз, ҳар бир хонадонда даромад манбаи яратишни ўйлаяпмиз. Мана тайёр лойиҳа. Шундай ҳовузларни етказиб бериб, тартиб-қоидасини ўргатиб, уй шароитида балиқ боқишни кўпайтириш керак», — деди Шавкат Мирзиёев.\nИшлаб чиқарувчиларни хом ашё ва айланма маблағ билан таъминлаб, сунъий ҳовузларни кўпроқ тайёрлаш ва жойларга етказиш бўйича кўрсатмалар берилди.\nШу ерда Жиззах вилоятида узумчиликни ривожлантиришга оид лойиҳалар тақдимот қилинди.\nҲудуд табиати узумчилик учун жуда қулай. Бундан фойдаланиб, Бахмал, Ғаллаорол, Зомин, Шароф Рашидов, Зарбдор ва Янгиобод туманларида 42 та кластер ташкил қилиниб, 50 минг гектар майдонда токзор ва интенсив боғлар барпо этилиши режалаштирилган.\nШавкат Мирзиёев Шароф Рашидов туманида узумчилик кластери ташкил этиб, маҳсулотни кўпайтириш, экотуризмни ривожлантириш бўйича топшириқлар берди. Аҳолига ҳосилдор навлар бериб, узумини сотиб олишни йўлга қўйиш орқали беш минг кишининг бандлигини таъминлаш мумкинлиги таъкидланди.\nШавкат Мирзиёев АДМ Jizzakh автомобиль заводига ташриф буюрди\n16:52, 13.11.2021 110220\n11:39, 18.11.2021 153627\n13:36, 21.11.2021 124788\n17:36 Бугун 537\n17:21 Бугун 871\n17:06 Бугун 4372\n16:52 Бугун 2729\n18:20, 01.12.2021 112864\n16:52, 02.12.2021 91427\n22:47, 01.12.2021 54211\n16:37, 02.12.2021 53771


"Ал-Ҳилол" - "Пахтакор" учрашуви қолдирилиши ёки ўтказилмаслиги мумкинми?\n14 сентябрь, 2020, 14:46\nТеглар:ОЧЛ-2020 | Пахтакор | Коронавирус\nБугун "ОЧЛ-2020" 3-туридан ўрин олган "Ал-Ҳилол" - "Пахтакор" учрашуви ўтказилиши белгиланган. Аммо охирги пайтда Саудия Арабистони клуби сафидаги айрим футболчиларда коронавирус аниқлангани борасида хабарлар тинмаяпти.\nБу бўйича кўпчилик бундай пайтда ўйин бугун ўтказиладими ёки қолдирилиши мумкинми, деган саволлар билан мурожаат қилмоқда. Регламентга кўра мусобақа учун жамоалар 30 нафар футболчини рўйхатдан ўтказиши мумкин ("Ал-Ҳилол"да 30, "Пахтакор"да 25 футболчи рўйхатдан ўтказилган).\n"Пахтакор" бугун Себастьян Жовинко, Бафетимби Гомис ва бошқа номдор футболчиларга қарши ўйнайди ёхуд "Ал Ҳилол" сафида яна кимлар бор?\nБу борада ўйинлар қолдирилиши, ўтказилмаслиги ҳақида гап-сўз бўлиши мумкин эмас. Қолаверса, "Ал-Ҳилол" таркибида ҳозирча 5-6 та ўйинчида инфекция аниқланган. Демак, майдонга тушгани бошқа футболчилар етарли. Шу боис бугунги баҳс ўтказилади.\nБеллашув Тошкент вақти билан 23:00да бошланади.\nLIVE "Шаҳр Ходро" — "Пахтакор" учрашувини жонли эфирда томоша қилинг (видеотрансляция)


АҚШ ПРЕЗИДЕНТИ ЖАНОБ ДОНАЛЬД ТРАМПга, АҚШ ҲУКУМАТИГА – HIMOYA UZ\nАҚШ ПРЕЗИДЕНТИ ЖАНОБ ДОНАЛЬД ТРАМПга, АҚШ ҲУКУМАТИГА\n23/05/2018 HIMOYAUZ INSON HUQUQLARI 0\nЎЗБЕКИСТОНДАГИ ФУҚАРОЛИК ЖАМИЯТИ ВАКИЛИ\nМ У Р О Ж А Т\nҲурматли элчи хоним!\nМодомики, Ўзбекистон илғор демократик давлатлар билан сиёсий, иқтисодий, маданий алоқаларини мустаҳкамлаб борар экан, шунинг баробарида мамлакатимизининг янги ҳукумати Ўзбекистон ичкарисида инсон ҳақларини ҳимоя қилиш нормаларига қатъий риоя этишлари тарафдоримиз.\nБиз, жамоатчилик вакилларини ташвишга солаётган нарса шундаки, 2016 йилнинг август ойида икки ёш олим Акром Маликов ҳамда Рустам Абдуманноповлар бир ойнинг ичида олдинма-кейин бир хил эпизод билан ҳибсга олиндилар ва айни бир хилдаги асоссиз айбловлар билан озодликдан маҳрум этилдилар.\nҚамоқ жазосига ҳукм этилган Акром Маликов 1991 йилда Тошкент вилоятининг Пскент туманида туғилган. Ёш Навоийшунос олим. Бир қанча илмий рисолалар, шеърлар ва ҳикоялар муаллифидир.\nШунингдек, мамлакатимиз Президенти Шавкат Миромонович “Ҳорижга чиқиш визаси – стикер бекор қилинади” дея юқори минбарлардан туриб ваъда қилган бўлса-да, минг афсуски, ҳали ҳамон Ўзбекистонда фуқароларнинг Конституция билан белгилаб қўйлиган эркин ҳаракатланиш ҳуқуқига раҳна солинмоқда.\nФактларга мурожаат қиладиган бўлсак, 1994 йилда туғилган Зарнигор Алимбековага мана, 5 йилдирки ҳеч бир аосссиз равишда ҳорижга чиқиш рухсатномаси берилмаётир.\nОқибатда эркни ҳаракатланиш ҳуқуқи топталаётган Алимбекова 2018 йлининг февраль ойида ўз ҳақларини ҳимоя қилиш мақсадида маъмурий судга мурожаат қилишга мажбур бўлганди.\nМамлакатда коррпуцияга қарши курашиш ўзининг ижобий самарасини бераётгани йўқ.\nМамлактада мажбурий меҳнат масаласи ўзининг яширин формасига ўтиши билан хатарлидир.\nБиз фуқаролик жамияти вакиллари, энг аввало, сиёсий маҳбуслар – ёш олим Акром Маликов, Рустам Абдуманноповларга боғлиқ “жиноят иши” қайта кўриб чиқилишини ва адолат ғалаба қилишини сўраймиз.\nДемократияга даъво қилаётган ҳукумат, энг аввало ишни ёш олимлар Акром Маликов ва Р. Абдуманноповни зудлик билан қамоқдан озод қилишдан бошлашлари керак деб ҳисоблаймиз ва мазкур ёш иқтидорларнинг озод этилишини талаб қиламиз.\nЭркин ҳаракатланиш ҳуқуқи бузилаётган Алимбекова Зарнигорнинг поймол бўлаётган ҳуқуқларини тикланишини ва унга ҳорижга чиқиш рухсатномаси берилишини талаб қиламиз.\n15 май, 2018 йил.\nҲУҚУҚБОН фАХРИДДИН ТИЛЛАЕВ БИЛАН ХАЛҚАРО ТАШКИЛОТ АЪЗОЛАРИНИНГ УЧРАШУВИГА ОИД ЛАВҲАЛАР….\nПРЕЗИДЕНТ МИРЗИЁЕВ ҚАРОРГОҲИГА 19 КИШИЛИК ЮРИШ….


“Ўзагротехсаноатхолдинг” акциядорлик жамиятида мамлакатимиз мустақиллигининг 26 йиллигига бағишланган спорт мусобақалари бўлиб ўтди. Унда “Ўзагротехсаноатхолдинг” АЖ ва унинг таркибига кирувчи “Ўзагротехмаш”, “Ўзагролизинг” ҳамда “Ўзагросервис” АЖ ходимлари иштирок этди.\nСпортнинг футбол ва югуриш турлари бўйича ташкил этилган мазкур мусобақа анчагина қизғин ва муросасиз кечди.\nДастлабки кун футболга бағишланди. Куръа натижаларига кўра биринчи ўйин “Ўзагросервис” ва “Ўзагролизинг” жамоалари ўртасида бўлиб ўтди. 15 дақиқадан давом этган 2 тайм тенг курашлар остида бўлди. Хавфли хужумлар, голли узатмалар ўйинни чиройли ўтишига хизмат қилди. Якуний натижа бўйича эса “Ўзагросервис” жамоасининг қўли баланд келди ва финал йўлланмасини қўлга киритди. Кун тартибидан ўрин эгаллаган навбатдаги ўйин “Ўзагротехмаш” ва “Ўзагротехсаноатхолдинг” жамоалари ўртасида бўлиб ўтди. Мазкур ўйин тўлақонли равишда “Ўзагротехмаш” жамоаси устунлигида ўтди ва иккинчи финал йўлланмасини қўлга киритди.\nСпорт беллашувларининг иккинчи куни футбол бўйича финал ва 3-ўрин учун бўладиган “Ўзагролизинг” ҳамда “Ўзагротехсаноатхолдинг” ўйинидан бошланди. Унда “Ўзагролизинг” жамоаси ғалаба қозонди ва мусобақа шохсупасида 3-ўринни эгаллашди. “Ўзагросервис” ва “Ўзагротехмаш” жамоалари эса 1-ўринни қўлга киритиш учун ўзаро беллашдилар. Якунда “Ўзагротехмаш” жамоасининг кўли баланд келди. Умумий натижаларга кўра:\nНавбатдаги беллашув югуришнинг бир неча йўналишлари бўйича бўлиб ўтди. 40 ёшгача бўлган эркаклар ўртасида 100 метрга югуриш бахсларида 4 та жамоадан 12 нафар иштирокчи қатнашди. Улардан қуйидагилар ғолиб деб топилди:\n“Ўзагросервис” – Шарофиддин Миров (1993 йил)\n“Ўзагролизинг” – Хуршид Ниязалиев (1989 йил)\n“Ўзагротехмаш” – Рустам Вагапов (1995 йил)\n40 ёшдан 55 ёшгача бўлган эркаклар ўртасида 100метрга югуриш мусобақасида “Ўзагросервис” жамоасидан Мамашариф Шоимов ва Шокир Наврузовлар маррага биринчи бўлиб етиб келдилар.\n55 ёш ва ундан катта ёшдаги эркакларнинг 100 метрга югуриш беллашувида “Ўзагролизинг” дан Долимбек Махсудов (1951 йил) шохсупанинг юқори поғонасини эгаллади.\nЖамоавий бахслар, яъни эстафетада “Ўзагротехмаш” аъзолари: Дилшод Шералиев, Ихтиёр Кенджабаев, Бекзат Кенджабаев, Жамолиддин Гафаров лар марра чизиғини 56,20 сония ичида босиб ўтишди ва биринчиликни қўлга киритишди.\nАёллар ўртасида ташкил этилган 60 метрга югуришда “Ўзагролизинг”дан Доно Абдукадирова, “Ўзагросервис” жамоасидан эса Севара Султоновалар энг юқори натижаларни қайд этишди.\nМустақиллигимизнинг 26 йиллигига бағишланган спорт мусобақалари ходимлар ўртасидаги дўстона муносабатларни, ҳамжиҳатликни, соғлом турмуш тарзини тарғиб этишга хизмат қилди. Ташкилотчилар томонидан бу каби мусобақаларни мунтазам равишда ўтказиб бориш келишиб олинди.\nАсосий Янгиликлар “Ўзагротехсаноатхолдинг” АЖ тизимида ташкил этилган спорт беллашувлари


Ўзбекистон дзюдо федерациясига янги раис сайланди – Ўзбекистон миллий олимпия қўмитаси\nБугун, 20 декабрь куни Ўзбекистон дзюдо федерациясининг навбатдан ташқари ҳисобот-сайлов конференцияси бўлиб ўтди. Унда Ўзбекистон Миллий олимпия қўмитаси президенти Умид Аҳмаджонов, Жисмоний тарбия ва спорт вазирининг биринчи ўринбосари Ойбек Касимов, Ўзбекистон дзюдо федерацияси мутасаддилари ва оммавий ахборот воситалари ходимлари иштирок этишди.\nДзюдо федерациясининг янги раиси эса ўзига билдирилган ишончни оқлаб, янгидан-янги муваффақиятларни қўлга киритишга тайёр эканлигини айтди. Ўз режалари билан таништириб ўтди. Ўз навбатида бунгача эришилган натижаларда, Республикамизда дзюдонинг бугунги кунда тутган мавқеида федерациянинг аввалги раҳбарияти ҳиссаси катта эканлигини алоҳида қайд этиб ўтди.


Шукрки, мамлакатимиз истиқлолга эришди. Иккинчи жаҳон урушида иштирок этган, бедарак йўқолган ҳамда ҳалок бўлган юртдошларимизнинг номи абадийлаштирилди. Хонадонларимиз файзи ва кўрки бўлган отахону онахонларга эса чексиз ғамхўрлик, эътибор кўрсатилмоқда.\nАйниқса, жорий йилнинг юртимизда “Кексаларни эъзозлаш йили” деб эълон қилингани нуронийларимизга бўлган эҳтиромнинг ёрқин ифодасидир. Бундан ташқари, давлатимиз раҳбарининг шу йил 6 мартдаги “1941 — 1945 йиллардаги уруш қатнашчиларини рағбатлантириш тўғрисида”ги Фармонига кўра, ҳудудимизда истиқомат қилаётган Иккинчи жаҳон уруши қатнашчиси ва ногиронларига етти юз минг сўмдан пул мукофоти берилди. Қолаверса, улар мамлакатимизда ишлаб чиқарилган телевизор ҳамда мобиль телефонлари билан бепул таъминланди. Худди шунингдек, Президентимизнинг 2014 йил 13 октябрдаги “1941 — 1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида”ги Фармонига мувофиқ, уруш ва меҳнат фахрийлари бир йилда бир маротаба ўзларига маъқул муддатда санаторий-соғломлаштириш сиҳатгоҳларида бепул дам олишлари белгилаб берилди. Бундай иззат-икром нуронийларнинг умрларига умр қўшиб, ҳаётига мазмун бағишламоқда.\nНафақадаги ўқитувчиман. Ёшларга тўғри йўлни кўрсатиш, таълим-тарбияли қилиш — энг олий бурчим. Уларга бугунги тинч, осуда ҳаётимизнинг қадри ҳақида гапиришдан чарчамайман. Зотан, бу кунларга осонликча эришилгани йўқ.\nМазкур рукндаги бошқа мақолалар: « Истеъдод эгалари сараланди\tМангуликка муҳрланган эҳтиром »


ИнтерФУТБОЛ :: Фотогалерея: қайси брендни танлайсиз, футболчиларчи?\nФотогалерея: қайси брендни танлайсиз, футболчиларчи?\nСир эмаски, аксарият футболчилар мода оламига бефарқ эмаслар. Буни уларнинг яшил майдон ташқарисида кийим танлашлари, қандай либосда юришларига қараб билиб олиш мумкин.\nШундан келиб чиқиб, бугун айнан футболчилар орасида машҳур бўлган 10та бренд ҳақида сўз юритмоқчимиз.\n2004 йили германиялик дизайнер Филипп Плейн ўз номини мода тарихига муҳрлади. У яратган либосларни жаҳоннинг энг яхши футболчилари кийишади. Айниқса, Криштиану Роналду, Дэвид Бэкхем ва Адриан Рабьо.\nУшбу бренд нима сабабдан бу қадар довруқ қозонди? Жавоб оддий: дабдабали тикиш услуби диққатни тортади. Франция термаси ўйинчиси Адриан Рабьонинг кийимида бош чаноғи ва Philipp Plein эмблемаси тасвирланган.\nОливье Рустинг томонидан яратилган ижод намуналари ҳеч кимни бефарқ қолдирмайди. Либос маркасига 2009 йили асос солингач, у кўплаб футболчилар, айниқса, Неймарнинг эътиборини тортди.\nБразилиялик юлдуз Рустингнинг серҳашам либосларига мухлис (буни «ПСЖ» ҳужумчисининг илон терисидан тикилган курткасига қараб билиб олиш мумкин). Неймар - парижлик дизайнернинг модалар ҳафталиги давомида ўтказиладиган кўргазмаларига мунтазам ташриф буюради.\nМазкур бренд 1952 яратилган. Givenchy - футболчилар орасида машҳур бўлган люкс даражадаги француз маркаси. Мисол учун, Франция термасининг айрим ўйин-чилари Клерфонтенга айнан шу машҳур бренд либосларида ташриф буюришди. Жумладан, Адриан Рабьо, Усмон Дембеле ва Лоран Косьельни.\nУшбу марканинг ҳам футбол олами вакиллари орасида ихлосмандлари бисёр. Масалан, «Арсенал»даги Алекс Ивоби ёки «Манчестер Юнайтед»даги Жесси Лингард. Айниқса, «МЮ» ярим ҳимоячисининг кепкаси, пойабзали, спорт кийими ва ҳаттоки, пайпоғи ҳам Gucci фирмасида тайёрланган.\nФутболчининг энг яқин дўсти - футбол тўпи эмас. Бу Louis Vuitton сумкаси. Тери маҳсулотлари савдосида шуҳрат қозонган дизайнер ўз ижод намуналари билан бутун дунёга танилган. Унинг энг ашаддий ишқибози ким? Шубҳасиз, Марио Балотелли.\nБу марка 1994 йили Миланда Дин ва Дан Катенлар томонидан яратилган. Балки Dsquared2 машҳурлик бобида Gucci ҳамда Louis Vuitton кабилардан ортда қолар, бироқ бу омил бутун дунё бўйлаб харидорларни жалб этишга тўсқинлик қилмайди. Канадалик эгизаклар асос солган бренд Альфонс Ареоля сингариларга ёқиб тушди.\nФутболчилар бутсалардан ташқари, кедаларни, аниқроғи, Кристиан Лубутен томонидан яратилган кедаларни ҳам маъқул кўришади. Масалан, франциялик Преснель Кимпембе Клерфонтенга тагчарми қизил тусдаги пойабзалда ташриф буюрди.\nМана бир неча мавсумдирки, Франциянинг Balenciaga маркаси ўзида юксак мода ва кўча услубларини уйғунлаштирмоқда. Жумладан, Миши Батшуайи Speed Knit маҳсулотини кийиб юрибди. Унинг нархи қанча? 550 евро.\nКўча услуби ҳақида гап борганда, Нью-Йоркнинг Supreme маркаси ҳақиқий эталонга айланган, десак муболаға бўлмас. У аксарият жиҳатлари билан футболчилар меҳрини қозонган. 2017 йилнинг июнида Supreme ҳамда Louis Vuitton биргаликда янги коллекция яратишди.\nУшбу ҳамкорлик мазкур фирмаларга мисли кўрилмаган муваффақият келтирди. Янгиликни синаб кўрган илк футболчи ким? Неймар. Бразилиялик юлдузнинг қизил курткадаги суратига астойдил разм солсангиз, унда Louis Vuitton логотипини кўришингиз мумкин.\nКўча услубини танлаш орқали футболчилар эҳтиёжини қондираётган маркалардан яна бири - Off-White. Ушбу компанияга Миланда, Виржил Аблох томонидан асос солинган.\nБу бренд кўпчилик қатори «Арсенал» ҳимоячиси Эктор Бельеринга ҳам ёқади. Жорий йилнинг 11 январь куни испаниялик футболчи МБА учрашувига бошдан-оёқ Off-White либосларида ташриф буюрди.


«Солиқ ва божхона хабарлари» газетасининг 2013 йил 8 октябрь 40-сони - Gazeta.Norma.uz\n«Солиқ ва божхона хабарлари», №40, 2013й. 8 октябрь\n20 йиллик давр оралиғида “СБХ” ва “НТВ”нинг асосий вазифаси кўп сонли ўқувчиларимизнинг ахборотга бўлган эҳтиёжларини қондириш, қонун ҳужжатларидаги ўзгаришларга аниқ ва тезкор муносабат билдириш, улар талабларини тушунтиришдан иборат бўлди.\nЭКИҲнинг август ойининг ўртасида ўзгариши бухгалтерларда қўшимча саволларни туғдирди. «Norma Ekspert» мутахассислари чакана савдо, умумий овқатланиш корхоналари ва қурилиш ташкилотлари бундай ҳолатда қандай қилиб энг кам меъёрларни ҳисоб-китоб қилишлари ҳамда солиқлар ва мажбурий тўловларни қўшимча ҳисоблаган ҳолда ҳисоботни тўлдиришлари тўғрисида тавсияларни тайёрладилар.\nПенсионер турли туманларда жойлашган иккита квартирага эга. Мазкур квартиралардан мол-мулк солиғи қандай ҳисоб-китоб қилинади ва тўланади?\nЎзбекистон Республикаси Президенти қарорининг амалга оширилиши мамлакатимизда юқори интеллектуал соҳанинг янада гуркираб ривожланиши, “ақлли маҳсулотлар” ишлаб чиқарилиши фаоллашувини таъминлаб беради.\nЭКИҲ 2013 йил 15 августдан ошганлиги муносабати билан энг кам иш ҳақи миқдоридан ҳисобланадиган хизмат сафари харажатларининг (суткалик ва яшаш пуллари) энг кам миқдори ўзгарадими?\nКорхонамиз Вазирлар Маҳкамасининг 5.05.2004 йилдаги 209-сон қарорига асосан олди-сотди шартномасига кўра инвестиция мажбуриятлари билан бошқа паст рентабелли корхонани ноль даражали харид қиймати бўйича сотиб олди. Мазкур вазиятда ЯСТ бўйича солиқ солинадиган базани камайтириш тарзидаги ЯСТга доир имтиёзлар борми?\nТабиий тупроқдан фойдаланиб фаолият юритаётган фирмамиз қайси тартибда солиқларни тўлайди: умумий тартибдами ёки соддалаштирилган тартибда ягона солиқ тўловиними? Тижорат мақсадида фойдаланилган тупроқ учун ер қаъридан фойдаланганлик учун солиқни тўлаймизми?\n5 кунлик иш ҳафтасида вақтбай меҳнат ҳақи тўланувчи ходимларга август ойида чўл ва сувсиз ҳудудларда, баланд тоғли ва табиий-иқлим шароити ноқулай ҳудудларда ишлаганлик учун иш ҳақига коэффициентни ҳисоблаб чиқариш тартиби.\nКорхонамиз экспорт контрактлари бўйича валютада ҳақ олди. Валюта тушумини мажбурий сотишдан озод қилинган корхоналар ҳисобот топшириши лозимлиги ҳақида эшитмаганмиз, агар бундай тартиб бўлса, у қандай ҳужжатда кўрсатилган, унинг назоратини ким амалга оширади, ҳисоботнинг кўриниши қандай бўлади?\nДСИ ходимлари ҳисоботлар ва ҳисоб-китобларни қоғоз кўринишида қабул қилишдан бош тортмоқдалар. Ушбу ҳолда қандай йўл тутса бўлади?\nАгар юридик шахс жисмоний шахсдан автотранспортни ижарага олиш бўйича шартнома тузган бўлса, ушбу ижара шартномаси нотариал тасдиқланиши шартми? Бу операция бўйича солиқ ҳисоботи шаклини қайси муддатда, қандай шаклда топшириш лозим?\nМуассиси ташкилотни ёпиқ акциядорлик жамиятига айлантириб, ходимлар акцияларни харид қилишлари ва қўйилмалардан фойда олишларини хоҳлаяпти. Юрист маслаҳат бериш чоғида яна 2 усулни: 1) ходимлар билан қарз шартномаси; 2) инвестиция лойиҳалари тузишни таклиф этди. Компания бизнесига ходимларнинг қўйилмаларини қандай расмийлаштириш лозим?\nИжарага бериш пайтида битта автомашина ҳуқуқни муҳофаза қилиш органлари томонидан ушланиб, 2 ой давомида уларда турди. Ижарага олувчи бу ҳақда ижарага берувчини хабардор қилмади, бироқ ҳисобварақ-фактура имзо қўйиш учун тақдим этилганда ижара ҳақи суммасидан битта автомашина бўйича билвосита харажатларни чегиришни талаб қилди.\nЙўл қўйилган, текшириш вақтида аниқланган хато учун раҳбарнинг ва бухгалтернинг зиммасига маъмурий жавобгарлик юкланди. Бир хатолик учун икки кишининг жавобгарликка тортилиши тўғрими?\nМЧЖ таъсисчиси ҳисобланмиш жисмоний шахс томонидан корхона низомида белгиланганидек, устав фондига жами 35 млн сўмлик цемент маҳсулотлари киритилган эди. Биз 2011 йил сентябрь ойида олди-сотди шартномаси асосида харидорга цемент маҳсулотларини ўз таннархида реализация қилган эдик. Бизга реализация қилинган цемент маҳсулотларининг миқдорида жарима қўлланилишини айтишди.\nЮридик шахсларнинг пул маблағларини бир-бирларининг ҳисобрақамларига ўтказмасдан, яъни ўзаро ҳисоб-китоб қилмасдан туриб, маҳсулот айирбошлаши (масалан, қурилиш материалларини дори воситаларига ёки бошқа материалларга айирбошлаш) тартибини қандай меъёрий ҳужжатлар тартибга солади?\n№39 1 октябрь 2013\n№38 24 сентябрь 2013


Инфографика: Ўзбекистон Фармацевтика саноати ЕОИИга аъзо бўлиш шароитида — Review.uz\nЎзбекистон аҳолисининг йиллик эҳтиёжи 1500 дан ортиқ турдаги умумий қиймати 1,6 млрд. долларлик дорига тенг. Айни пайтда мамлакатимизда 647 турдаги дори ва тиббий буюмларни ишлаб чиқариш йўлга қўйилган, лекин дорининг 1,2, млрд долларлик, яъни асосий қисми хориждан импорт қилиняпти, дейди Иқтисодий тадқиқотлар ва ислоҳотлар маркази директори ўринбосари Муҳсинжон Холмуҳамедов.\n12 апрель куни Президент Шавкат Мирзиёев раҳбарлигида фармацевтика соҳасини ривожлантириш масалалари бўйича кенгайтирилган йиғилиш бўлиб ўтди. Унда соҳани ривожлантириш ҳолати, долзарб муаммолар ва уларни ҳал этиш ҳамда тармоқни янада ривожлантириш бўйича чора-тадбирлар ишлаб чиқилди. Аҳоли саломатлигини сақлашда фармацевтика саноатининг алоҳида аҳамиятга эга эканлигини эътиборга олиб, Янги Ўзбекистон тараққиёт стратегиясида мазкур соҳани ривожлантиришга жуда катта эътибор қаратилган. Унда яқин келгуси даврда... ...


ТДИУнинг янги ректори: «Талабаларга шароит яратишда ДХШдан фойдаланиш керак»\nЎзбекистон 14:26 / 09.11.2019 20981\nКуни кеча ижтимоий инвестициялар киритиш соҳасида давлат ва хусусий сектор ҳамкорлигига бағишланган давра суҳбати бўлиб ўтди. Тадбир давомида Сенат раис биринчи ўринбосари Содиқ Сафоев, Колумбия университети профессори, Уильям Эймикелар ижтимоий муаммоларда давлат-хусусий шерикчилиги масаласида нутқ сўзлади.\nДавра суҳбатида Тошкент давлат иқтисодиёт университетининг янги ректори Конгратбой Шарипов соҳадаги муаммолар ҳақида тўхталди.\n«Бу мавзу нафақат бошқа соҳаларга, айниқса таълим соҳаси учун жуда долзарб ҳисобланади. Олий таълим тизимини оладиган бўлсак, биринчи навбатда талабаларга шароит яратиш муҳимдир. Уларнинг ётоқхоналари қурилиши, ўқув биноларининг қурилиши, моддий базасини яратиш ҳамда илмий-тадқиқот ишларини бажаришда давлат-хусусий шерикчилигидан фойдаланиш вақти келди», — деди олий ўқув юрти ректори.\nХорижлик мутахассис ўткир ижтимоий муаммоларни ҳал этишга эътибор қаратиш, бунда давлат, хусусий сектор ва жамоат ташкилотлари ўртасидаги ҳамкорликлар масалаларига тўхталиб ўтди.\nТадбирда «Ижтимоий аҳамиятли инвестициялар» китоби муаллифи, профессор Уильям Эймике АҚШ ва Лотин Америкаси мамлакатларида ижтимоий инвестициялар доирасида давлат ва хусусий сектор ҳамкорлигининг муваффақиятли тажрибаси ҳақида сўзлаб берди, бундай турдаги ҳамкорликни мустаҳкамлашга қайси муҳим омиллар таъсир кўрсатиши ҳақида ўз қарашлари билан ўртоқлашди.\n«ХХ асрдаги ҳар қандай ислоҳот давлат мулкини хусусийлаштириш ҳисобига амалга оширилди. Энди эса вазият ўзгарди. Ишончим комил, XXI асрда ижтимоий ва сиёсий ислоҳотлар давлатнинг хусусий шериклар билан ҳамкорлиги асосида рўёбга чиқарилади. Қарорлар барча томонлар фикрларидан келиб чиқиб қабул қилинади. Бу ижтимоий ва сиёсий ҳамда хусусий секторларга ҳам тегишли бўлади.\nМасалан, шаҳар транспорт инфратузилмасини яхшилаш учун томонлар метрополитен линиясини янада кенгайтириш ёки мотоцикл ишлаб чиқаришни ошириш масаласини бирга ўтириб муҳокама қилиши керак.\nИжтимоий инвестициялар, давлат-хусусий шерикчилигига бир неча мисоллар келтириб ўтсам. Масалан, Нью-Йорк марказий паркини олайлик. Жуда овлоқ ва ташландиқ жойлар эди. Биз бу жойга ижтимоий инвестиция жалб этдик. Ҳозирда бу жой жуда ҳам кўркам ва ташриф буюрувчилар учун бепул. Бу жойда кунига минглаб инсонлар ҳордиқ чиқариши мумкин.\nБошқа мисоллардан, Рио-де-Женейродаги «Эртанги кун музейи»ни қуришни олсак. Бунда юқорида айтилганидек уч томонлама: давлат, хусусий сектор ва нодавлат жамоат ташкилотларининг ҳамкорлигини кўриш мумкин. Музейнинг лойиҳасини нодавлат ташкилот бажарган, қурилишини хусусий сектор компаниялари бажариб берди», — деди профессор Эймике.


ОЧЛ-2019 плей-офф босқичи доирасидаги "Ал Насср" - АГМК учрашувидан олдинги матбуот анжуманида жамоамиз бош мураббийи Миржалол Қосимов ва ҳужумчи Зафар Полвонов иштирок этди.\n"Ал Насср"ни ҳурмат қилган ҳолда бу босқичда ғалаба қозонишга ҳаракат қиламиз. Жамоадаги кайфият яхши, тайёргарлик жуда яхши олиб борилди. "Ал Насср" қанчалик кучли бўлмасин, биз ижобий натижа учун келганмиз. Мақсадга эришиш учун бор имкониятимизни ишга соламиз", - дейди Миржалол Қосимов.\n- Ўзбекистон чемпионати ўйинларига у қадар кўп мухлис келмайди. Эртага эса стадион тўлиши кутилмоқда. Жамоаингизга бу салбий таъсир қилмайдими?\n- Бу аксинча яхши бўларди. Стадион тўлиб турса чиройли ўйин бўлади. Футбол мухлислар учун.\n- Икки жамоа ҳам бир-бирини деярли билмайди. Ўйин бошида қандай ҳаракат қилмоқчисизлар?\n- Бу ўйиннинг боришига боғлиқ. Ўйинга режа тузилади, аммо майдонда барчаси бошқача бўлиб кетиши мумкин. Лекин биз имкон қадар тўпни ўзимизни сақлаб туришга уринамиз. Ўйинни назорат қилишга ҳаракат қиламиз.\n- Эртага битта ўйиндан иборат баҳс бўлади. Бундан қандай фойдаланмоқчисизлар?\nЗафар Полвонов: - Тўғри битта имконият бор. Барча йигитларнинг кайфияти жуда яхши. Ўйлайманки эртага ҳам шундай бўлади. "Ал Насср"ни ўрганиб чиқдик. Кучли жамоа. Ҳар бир чизиқда кучли легионерлари бор. Маҳаллий футолчилари ҳам кучли. Лекин шунга қарамай биз бир жамоа бўлиб ғалаба учун курашамиз.


Эрдўған: Туркия фуқаролари учун визанинг бекор этилиши ЕИ миннат қиладиган иш эмас\n17:33 / 28.04.2016\nТуркия президенти Ражаб Тойиб Эрдўғаннинг баёнот беришича, мамлакат фуқаролари учун ЕИга визасиз кириш тартибининг кучга кириши, Иттифоқнинг Туркияга миннат қилиши учун асос бўла олмайди. Маълумки, 2016 йил июнь ойидан эътиборан Туркия паспортига эга фуқаролар ЕИга визасиз кира олишади. Президент Эрдўған Хорватияга сафари чоғида шундай баёнот берган.\n«Ҳеч ким Туркияга бирон нарсани ўтказиб қўяётганини иддао этолмайди. Визасиз тартиб муддати мен бош вазирлик вақтимда белгилаб олинган эди. Шундай экан, ушбу муддатнинг 4 ойга сурилганини қандай қилиб ён босиш, дейиш мумкин», — деб баёнот берган Эрдўған.\nТуркия етакчиси, шунингдек, ЕИнинг қочоқларга оид аниқ лойиҳаларни тақдим этиш талабини танқид қилган.\nЕвропа комиссиясининг миграция департаменти директори Марта Сиган расмий Анқара визасиз тартиб бўйича келишувнинг аксар шартларини бажармагани тўғрисида баёнот берган эди.\nЕИ ва Туркия ўртасидаги келишувга кўра, Европа Туркия орқали Грецияга кириб келган барча ноқонуний муҳожирларни, туркларга визасиз тартибни жорий қилиш ва 3 млрд евро бериш эвазига қайтариб юборади.